Tak Tahu Macam Mana Nak Atasi Masalah Kerap Kencing? Jom Cuba 5 Senaman & Latihan Ini!

Siapa yang tidak segan jika terpaksa berulang-alik ke tandas berkali-kali setiap hari bukan? Kondisi ini bukan sahaja boleh mengganggu prestasi kerja, malah ia juga boleh membuatkan kita rasa malu dan rendah diri. Lebih teruk lagi, masalah pundi kencing aktif ini amat lazim dalam kalangan kaum Hawa. Namun, tahukah anda ada banyak senaman untuk wanita mengatasi masalah ini?

Sebenarnya, ada 5 latihan dan senaman untuk wanita yang ingin mengawal masalah pundi kencing aktif.

Senaman ini juga terbukti dapat mengurangkan simptom dan boleh membantu wanita untuk kekal selesa sepanjang hari.

Jom ikuti pendedahan kami dalam artikel di bawah!

Masalah pundi kencing aktif, apa tu?

Ramai yang sangka
masalah pundi kencing aktif merupakan satu penyakit.
 Sebenarnya, ia merupakan simptom penyakit urinari yang lain.

Disebabkan masalah ini merupakan sesuatu yang memalukan, ramai yang tidak akan berjumpa doktor dan berharap ia akan sembuh sendiri.

Malah, masalah pundi kencing aktif juga merupakan sesuatu yang lazim. Ia menghantui hampir 40% wanita di Amerika Syarikat.

Walaupun kondisi ini banyak berlaku kepada kaum Hawa, itu tidak bermaksud lelaki tidak akan mengalaminya.

Kondisi ini bukan sahaja akan membuatkan penghidapnya
terpaksa membuang air kecil berkali-kali,
 ia juga boleh mengganggu kehidupan sosial dan juga tidur mereka.

Tanpa rawatan, penghidap masalah pundi kencing aktif pasti akan rasa sukar untuk meneruskan hidup seperti biasa.

Jika masalah pundi kencing aktif mulai mengganggu kehidupan harian anda, pastikan anda berjumpa doktor dengan kadar yang segera.

Masalah ini boleh dirawat dan simptomnya boleh dikurangkan.

Bagi wanita yang mengalami masalah pundi kencing aktif, ada beberapa senaman yang dapat membantu:

1. Lakukan senaman kegel

Senaman kegel
 merupakan senaman yang popular dalam kalangan wanita. Ia bukan sahaja dapat
membantu menambah prestasi ketika di ranjang,
 senaman ini juga dapat memperkuatkan otot pundi kencing.

Senaman ini juga boleh dilakukan di mana-mana sahaja pada bila-bila masa! Namun, anda perlulah melakukannya dengan betul. Jika tidak pasti, ahli terapi fizikal atau pakar sakit puan dapat membantu anda.

Untuk melakukan senaman kegel, kemutkan otot lantai pelvis. Jika anda tidak pasti otot yang mana, cuba berhenti kencing ketika anda membuang air.

Otot yang anda gunakan untuk menghentikan pengaliran air kencing merupakan otot yang sama yang perlu anda kemut ketika melakukan senaman kegel.

Senaman kegel ini merupakan contoh senaman untuk wanita yang boleh dilakukan oleh semua orang.

2. Senaman
lunges
untuk memudahkan kencing

Lunges
merupakan salah satu senaman asas yang mudah untuk dilakukan. Mulakan senaman anda dengan sebelah kaki di hadapan. Kemudian, turunkan badan anda.

Naikkan badan anda menggunakan otot pada kawasan tumit kaki yang berada di belakang. Kemudian, tukar kaki. Senaman ini boleh diulang 10 kali untuk kesan yang terbaik.

Senaman
lunges
dapat menguatkan otot pelvis dan pundi kencing. Bukan itu sahaja, ia juga boleh menguatkan otot pada kawasan perut dan juga paha.

Lunges
 bukan sahaja senaman untuk wanita yang ingin menyelesaikan masalah pundi kencing aktif, ia juga boleh dilakukan sebagai salah satu senaman dalam rutin anda setiap hari.

3. Kawal kencing dengan latihan pundi kencing

Latihan pundi kencing dapat membantu penghidap keadaan pundi kencing aktif untuk mengawal simptom dengan lebih baik.

Latihan ini bukan sahaja dapat mengurangkan simptom yang pesakit alami, ia juga membolehkan pundi kencing untuk
menahan kencing dengan lebih lama.

Pertama sekali, kira berapa kali anda perlu ke tandas setiap hari. Selepas itu, latih pundi kencing anda untuk menahan kencing selama mungkin, walaupun anda tidak selesa.

Selepas berlatih selama beberapa minggu, anda sepatutnya dapat melihat perubahan yang positif dan boleh menahan air kencing dengan lebih lama.

4.
Penggunaan stimulasi elektrik

Siapa sangka, stimulasi elektrik boleh membantu anda memperoleh semua kawalan pundi kencing.

Rawatan ini dilakukan menggunakan wayar atau elektrod yang dapat menghantar stimulasi elektrikal terus pada pundi kencing pesakit.

Signal ini membuatkan otot pundi kencing mengecut dan menguatkannya dalam jangka masa panjang.

5.
Penggunaan kon vagina untuk kawal kencing

Kon vagina merupakan sejenis pemberat khas yang boleh digunakan untuk
menguatkan otot pelvis
. Sebagai permulaan, masukkan kon tersebut ke dalam vagina.

Kemudian, angkat kon menggunakan otot lantai pelvis. Senaman untuk wanita ini dimulakan dengan kon vagina yang ringan. Lama-kelamaan, berat kon tersebut akan ditambah supaya otot pelvis boleh dilatih untuk mengangkat beban yang lebih berat.

Kesimpulan

Sebenarnya, ada banyak senaman untuk wanita dengan keadaan pundi kencing aktif. Walau bagaimanapun, sebelum melakukan sebarang senaman, pastikan anda berjumpa doktor terlebih dahulu untuk pemeriksaan.

Masalah pundi kencing aktif sememangnya satu kondisi yang boleh membuatkan anda rasa malu dan tidak selesa. Namun, ingat ya, ia mungkin
berlaku disebabkan penyakit lain.

Oleh sebab itu, dapatkan pemeriksaan daripada doktor secepat mungkin. Jika masalah anda dikesan awal, ia boleh dirawat dan anda juga boleh teruskan hidup dengan selesa tanpa sebarang masalah.


Suka Ambil Makanan Segera, Hati-Hati Ia Boleh Membawa Kepada Penyakit Kronik, Kajian

Artikel ini akan membincangkan dengan terperinci bagaimana pengambilan makanan segera yang kerap boleh membawa kepada terjadinya penyakit kronik. Di samping tu, artikel ini juga akan mengupas isu berkaitan bebanan penyakit kronik di dunia dan juga di Malaysia.

Peningkatan insiden penyakit kronik dan bebannya terhadap sistem kesihatan

Penyakit-penyakit kronik (turut dikenali sebagai penyakit tidak berjangkit) seperti penyakit jantung, kencing manis (
diabetes mellitus
), tekanan darah tinggi (hipertensi), penyakit mental dan juga kanser, menyumbang kepada 47% daripada keseluruhan beban penyakit dunia dan 60% daripada keseluruhan punca kematian. Menurut
laporan
 yang dikeluarkan oleh Pertubuhan Kesihatan Dunia (WHO), 80% daripada keseluruhan kematian akibat daripada penyakit-penyakit kronik berlaku dalam negara-negara berpendapatan rendah dan sederhana. Daripada jumlah tersebut, 50% kematian berlaku secara pramatang dalam kalangan mereka yang berusia bawah 70 tahun. Di Malaysia, penyakit-penyakit kronik ini telah lama menjadi satu cabaran dan beban untuk negara. Seawal tahun 2000, laporan pertama Kajian Kecederaan dan Beban Penyakit Rakyat Malaysia telahpun melaporkan penyakit jantung dan penyakit serebrovaskular sebagai dua punca kematian utama untuk kedua-dua jantina. Pada tahun 2002 pula, WHO mengeluarkan statistik yang menunjukkan bahawa sekitar 71% daripada keseluruhan kematian di Malaysia (pada tahun tersebut) adalah disebabkan oleh penyakit tidak berjangkit.

Peningkatan insiden penyakit kronik dalam kalangan rakyat Malaysia ini meletakkan beban yang berterusan kepada sistem kesihatan disebabkan oleh dua perkara – sifat kronik penyakit tersebut dan juga usaha kerajaan untuk memenuhi permintaan rawatan penyakit-penyakit tersebut. Untuk menjelaskan sifat kronik penyakit tidak berjangkit ini dan bagaimana ianya metelakkan beban kepada kewangan dan tenaga kerja yang berterusan, kita gunakan penyakit tekanan darah tinggi sebagai contoh. Penyakit tekanan darah tinggi ini meletakkan penghidap itu berisiko untuk mengalami komplikasi seperti strok, serangan jantung, kegagalan jantung dan juga kegagalan buah pinggang. Memandangkan tiada rawatan untuk mengundurkan semula kerosakan dalam keupayaan dinding salur darah untuk melakukan adaptasi, rawatan menggunakan ubat antihipertensi yang ada hanyalah sekadar untuk mengawal tekanan darah demi mencegah atau melengahkan komplikasi yang tidak diingini. Oleh yang demikian, pesakit tersebut perlulah mengambil ubat antihipertensi setiap hari untuk jangka masa yang lama ataupun untuk sepanjang hayat mereka. Sifat kronik ini menyebabkan kos yang berterusan terpaksa diserap demi menanggung kos ubat yang diberi untuk jangka masa yang lama. Sekiranya mereka mendapatkan rawatan daripada sektor swasta dan membayar menggunakan wang sendiri sekalipun, sifat kronik penyakit mereka ini akan menjadi beban kewangan dan juga fizikal yang berterusan. Gandakan bilangan pesakit ini dan dicampur pula dengan unjuran peningkatan bilangan penghidap penyakit kronik, ianya menjadi satu sifir yang mudah untuk kita fahami bagaimana ianya membebankan dari sudut kewangan. Beban ini akan lebih teruk sekiranya komplikasi telahpun berlaku. Komplikasi seperti kegagalan buah pinggang bukan sahaja mengganggu kualiti kehidupan, kekerapan hemodialisis 3 kali seminggu itu juga akan menyebabkan kos yang berganda yang terpaksa ditanggung.

Bagi alasan kedua pula, ianya berkait rapat dengan peningkatan bilangan penghidap penyakit kronik di Malaysia. Untuk memenuhi keperluan rawatan, pihak Kementerian Kesihatan Malaysia (KKM) terpaksa menambah, menaiktaraf dan meyelenggara kemudahan dan institusi seperti klinik kesihatan dan hospital bagi memenuhi peningkatan bilangan pesakit yang ada. Kerajaan bergantung kepada wang cukai rakyat demi memastikan ekonomi negara berkembang pesat dan rakyat mampu menikmati taraf kehidupan yang tinggi dan selesa. Sebahagian daripada kehidupan yang tinggi dan selesa ini adalah dengan penyediaan servis kesihatan yang memuaskan. Untuk tujuan itu, bajet KKM sentiasa meningkat dari tahun ke tahun demi memastikan objektif tersebut dicapai. Pada tahun 2018, bajet kesihatan telah meningkat sebanyak 9% berbanding tahun sebelumnya, kepada RM 26.58 bilion. Jumla ini terus meningkat kepada RM 29 billion pada tahun 2019, peningkatan sebanyak 7%.

Peranan makanan segera dengan penyakit kronik

Terdapat dua faktor yang menyumbang kepada keterjadian penyakit-penyakit kronik pada seseorang. Dua faktor yang dimaksudkan itu adalah faktor kendiri dan juga faktor persekitaran. Faktor kendiri merujuk kepada faktor yang lazimnya tidak dapat diubah, seperti kecenderungan genetik, sejarah keluarga, umur dan jantina. Oleh yang demikian apabila bercakap tentang pencegahan, faktor persekitaran lazimnya dirujuk kerana ianya adalah faktor yang rata-ratanya boleh diubahsuai. Faktor persekitaran boleh melibatkan pelbagai perkara seperti diet kita, tahap aktiviti fizikal, keadaan sekeliling (suhu, cuaca, indeks pencemaran), kesihatan mental dan juga tabiat kita dalam menangani stres.

Di dalam bab dietlah di mana makanan segera memainkan peranannya terhadap keterjadian penyakit kronik. Makanan segera yang sering bermain di kaca tv mahupun terpampang di dada akhbar, mengandungi gula, garam, bahan pengawet dan juga membentuk kalori yang banyak. Kandungan gula, atau glukosa, yang tinggi dalam manisan seperti ais krim dan juga minuman berkrim yang di jual di premis makanan segera menyebabkan peningkatan paras gula dalam darah dan lebih kalori yang tidak digunakan. Secara asasnya, pengambilan makanan yang tinggi dengan glukosa mampu membekalkan tenaga yang banyak, dengan syarat, ianya digunakan. Oleh sebab itu, atlet profesional mengambil karbohidrat yang banyak bagi membekalkan badan mereka dengan jumlah tenaga yang tinggi bagi memenuhi keperluan tenaga harian mereka. Namun yang demikian, rakyat Malaysia yang banyak mengambil makanan segera yang kaya dengan glukosa ini rata-ratanya mengamalkan gaya hidup sedentar, jauh sekali daripada aktiviti setara dengan para atlet.

Tanpa aktiviti yang memerlukan kalori yang tinggi, gula berlebihan ini akan disimpan di dalam hati dalam bentuk glycogen. Pertambahan glukosa susulan akan menyebabkan paras gula dalam darah menjadi tinggi dan dalam jangka masa panjang, akan menyebabkan kecederaan kepada salur darah di dalam saraf dan juga salur darah kecil. Selain itu, ianya juga boleh menyebabkan rintangan insulin. Susulan daripada pengambilan gula berlebihan dan rintangan insulin ini adalah penyakit kencing manis (Diabetes Mellitus Type 2). Selain itu, lebihan gula dalam badan juga boleh melalui proses di mana ianya akan ditukarkan menjadi lemak. Pengumpulan lemak berlebihan akan menyebabkan seseorang itu berisiko untuk mendapat penyakit obesiti. Kecederaan salur darah akibat daripada produk akhir metabolisma gula berlebihan ini juga dapat menyebabkan penyakit salur darah koronari, yang akhirnya boleh membawa kepada penyakit jantung seperti serangan jantung akut dan juga kegagalan jantung.

Selain itu, makanan segera juga mengandungi garam yang tinggi. Hidangan makanan segera seperti kentang goreng dan ayam goreng misalnya, mengandungi jumlah garam yang banyak untuk melazatkan rasanya. Dengan pengambilan garam yang tinggi ini, makanan segera berupaya untuk menyumbang kepada keterjadian penyakit kronik seperti tekanan darah tinggi. Selain itu, makanan segera juga kurang mengandungi serat. Malahan, kebanyakan makanan segera tidak langsung mengandungi serat dalamnya. Serat adalah zat yang penting dan telahpun terbukti memainkan peranan yang penting dalam mencegah penyakit kronik.

Serat secara definisinya adalah komponen karbohidrat tumbuh-tumbuhan yang tidak boleh dipecahkan dan diserap oleh badan manusia. Ini kerana fisiologi badan kita tidak mempunyai enzim yang mampu untuk memisahkan ikatan antara rantaian karbohidrat tumbuhan. Peranan serat makanan dapat dibahagikan kepada tiga aspek penting iaitu penggemburan (bulking), kepekatan (viscosity) dan juga aspek penapaian (fermentation). Serat berupaya untuk meningkatkan isipadu makanan tanpa penambahan kalori. Ini membolehkan serat untuk menghasilkan rasa kenyang yang sama dengan pengambilan kalori yang lebih banyak, sekali gus mendorong seseorang itu untuk berasa kenyang dengan lebih lama dengan kalori yang lebih rendah. Kesan ini berupaya untuk mencegah penyakit berkaitan dengan pengambilan kalori yang tinggi seperti berat badan berlebihan, obesiti dan juga kencing manis.

Selain itu, penggemburan tinja hasil daripada pengambilan serat juga memberikan kesan perlindungan kepada usus besar dan dubur. Pengambilan serat yang sedikit menyebabkan seseorang itu berisiko untuk menghidap penyakit seperti buasir dan juga anal fissure. Kajian juga menunjukkan bahawa pengambilan serat yang konsisten mengurangkan risiko seseorang untuk menghidap penyakit kanser usus. Akibat daripada pemekatan yang dilakukan serat, ianya menyebabkan lebih sukar untuk enzim memecahkan karbohidrat, sekali gus mengawal paras gula dalam darah khususnya selepas makan. Selain itu, serat yang boleh larut akan mengikat kepada asid hempedu dalam usus kecil, mengurangkan kemungkinan untuk ianya diserap semula ke dalam badan serta mengurangkan paras kolesterol dalam darah. Kolesterol yang rendah dalam darah adalah faktor pelindung daripada penyakit-penyakit berkaitan salur darah seperti penyakit jantung dan angin ahmar (strok).

Dalam kaedah yang sedikit berbeza berbanding kandungan lain, makanan segera meningkatkan lagi risiko seseorang untuk menghidap penyakit kronik akibat daripada kekurangan serat dalam menu mereka. Dari sini, beban makanan segera kepada badan manusia bertindak dengan memberikan bahan-bahan berbahaya dalam kandungan yang banyak, dan memberikan zat penting dalam kandungan yang sangat sedikit.

Apa itu Pinggan Sihat Malaysia?

Ramai yang mungkin cakna dan tahu tentang promosi Piramid Makanan Malaysia yang telah dihasilkan satu ketika dahulu. Inisiatif ini bertindak sebagai panduan dalam penyediaan makanan seimbang dan menekankan jumlah makanan bagi setiap kumpulan makanan. Kesinambungan daripada usaha ini, Kementerian Kesihatan Malaysia telah melancarkan pula inisiatif Pinggan Sihat Malaysia (PSM) sebagai alat komunikasi yang lebih berkesan untuk menterjemahkan saranan daripada Panduan Diet Malaysia dan Piramid Makanan dalam usaha membantu rakyat Malaysia mengamalkan tabiat makan secara sihat dengan merancang hidangan harian mereka.

Kelebihan pengenalan PSM ini adalah ianya merupakan alat visual yang berupaya untuk memberikan gambaran yang jelas tentang jumlah makanan dan pecahan makro dan mikronutrien dalam sesuatu hidangan demi mencapai maksud makanan seimbang dan sihat.

Melalui pengenalan PSM, gambaran suatu pinggan yang sihat itu dapat dizahirkan dengan jelas dan mudah. Kekuatan PSM ini dapat mendorong rakyat Malaysia untuk meningkatkan pengambilan buah dan sayur; mengawal sukatan nasi, mi, roti dan bijirin lain; menggalakkan pengambilan bijirin penuh; memastikan pengambilan ikan, ayam, daging dan kekacang yang mencukupi; serta menggalakkan pengambilan air kosong.

Tambahan lagi, konsep makanan seimbang yang diketengahkan oleh PSM ini secara tidak langsung menyarankan hidangan yang rendah lemak, gula dan garam sejajar dengan
Panduan Diet Malaysia, 2010
.

Secara umumnya, inisiatif PSM ini sesuai untuk diguna pakai oleh golongan dewasa kerana ianya boleh  membantu dalam pengurusan berat badan dan pencegahan penyakit kronik berkaitan dengan obesiti seperti tekanan darah tinggi, diabetes dan penyakit kardiovaskular. Selain itu, PSM ini juga cukup versatil untuk digunakan oleh golongan yang mengamalkan diet vegetarian daripada pelbagai etnik.

Namun yang demikian, terdapat golongan tertentu yang mungkin tidak sesuai untuk mengambil PSM ini sebagai panduan hidangan mereka seperti mereka yang mempunyai penyakit atau keadaan kesihatan tertentu, wanita yang hamil dan juga ibu yang menyusukan anak. Bagi golongan ini, mereka disarankan untuk  mendapatkan nasihat profesional kesihatan (sebaik-baiknya Pegawai Dietetetik atau Pakar Pemakanan) berkaitan dengan diet apa yang sesuai untuk diamalkan oleh mereka dan juga nutrisi apakah yang diperlukan dalam kuantiti yang lebih.

Bagaimana untuk mengambil makanan segera dengan cara yang lebih sihat?

Jika anda sampai ke bab ini, jelas sekali makanan segera memainkan peranan yang penting dalam hidup anda. Jika anda tidak mampu untuk mengelaknya, kurangkan kekerapan pengambilannya. Jika itupun merupakan sesuatu yang sukar, anda mungkin boleh cuba kaedah berikut.

Pastikan saiz hidangan kecil

Jika restoran makanan segera menawarkan beberapa saiz sandwich, pilihlah saiz hidangan yang paling kecil. Elakkan daripada mengambil menu burger yang mengandungi dua atau tiga patti daging lembu, kerana jumlah kalori dalam makanan segera seperti itu boleh menjadi hampir 800 kalori. Sebaliknya pilihlah burger biasa atau bersaiz kanak-kanak, yang mempunyai kira-kira 250 kalori. Penukaran dari segi saiz hidangan makanan segera ini sahaja boleh mengelakkan anda daripada memasukkan lebihan 200 hingga 300 kalori ke dalam tubuh badan anda. .

Memberi perhatian kepada penerangan dalam menu

Hidangan dilabel
deep-fried, pan-fried, basted, batter-dipped, breaded, creamy, crispy, scalloped
, atau
au gratin
 biasanya tinggi dengan kalori, lemak yang tidak sihat, dan natrium. Sebaliknya, anda boleh memilih menu makanan segera yang disediakan dengan cara yang membabitkan kurang minyak dan penggunaan garam. Penyediaan yang lebih sihat lazimnya mampu untuk memberikan rasa hebat dan lazat yang sama, dengan penggunaan bahan-bahan yang tidak elok dalam kadar yang sangat sedikit.

Tumpukan perhatian anda kepada daging panggang

Elakkan makanan goreng dan dilapisi tepung roti, seperti sandwic ayam rangup dan filet ikan dilapisi tepung roti atau daging yang diproses seperti sosej, bacon, hot dog, atau ham. Sebaliknya pilih ayam belanda, dada ayam, atau daging lembu panggang. Memilih makanan yang disaluti dengan tepung yang tebal akan menyebabkan anda mengambil lebih banyak karbohidrat daripada sepatutnya.

Pilihan hijau

Pilih hidangan utama salad dengan ayam panggang, udang atau sayur-sayuran dengan sos bebas lemak atau rendah lemak, dan bukannya sos salad biasa. Kebanyakan kedai makanan segera kini meletakkan beberapa pilihan sayur dalam menu mereka. Pastikan walau apa pun hidangan anda, dapatkan satu hidangan yang berteraskan sayur-sayuran atau buah-buahan.

Anda juga boleh mengambil langkah untuk tidak mengambil tambahan seperti keju dan croutons, yang dengan cepatnya dapat meningkatkan jumlah kalori anda.

Perhatikan apa yang anda minum

Minuman berkarbonat yang sering kali disediakan adalah sumber besar gula dan kalori tersembunyi. Secara purata, pek minuman berkarbonat besar berupaya untuk mengandungi sekitar 300 kalori dan 19 sudu gula! Tambahan lagi, jangan mudah terpedaya dengan air limau dan minuman buah-buahan kerana minuman seperti ini biasanya telah ditambah dengan gula dan tidak mengandungi zat yang anda inginkan daripada buah-buahan. Sebaliknya, jadikan satu tabiat untuk memastikan anda meminum air mineral dengan hidangan anda.

Dengan pengambilan makanan yang lebih sihat dan mengubah sedikit cara anda mengambil makanan segera, anda berupaya untuk mengurangkan risiko anda untuk menghidap penyakit kronik.


Ketahui Manfaat Makan Belalang Terhadap Kesihatan Kita!

Tahukah anda bahawa belalang sebenarnya boleh dimakan? Buat anda yang belum tahu, ia sangat popular untuk dijadikan sebagai bahan makanan oleh masyarakat di seantero dunia! Jangan terkejut kerana masyarakat kita juga tidak terkecuali daripada memakan serangga ini. Pun begitu, mungkin anda akan tertanya-tanya manfaat makan belalang, bukan? Sila ikuti artikel ini untuk mengetahui mengenainya dengan lebih lanjut.

Makan serangga, satu perbuatan yang pelik?

Perbuatan makan
serangga
 ini dinamakan sebagai entomophagy secara teknikalnya. Hakikatnya, perbuatan ini telah berlaku sejak beribu tahun lamanya lagi. Anda juga tidak perlu terkejut kerana ia juga masih diamalkan di beberapa negara tropikal yang memang merupakan habitat kepada
serangga
.

Pasti ada individu yang tidak atau belum pernah makan apa-apa jenis serangga dan beranggapan bahawa ia adalah satu perbuatan yang pelik. Namun, anda mungkin perlu mengubah pendirian anda segera. Sebenarnya, makan serangga (bergantung kepada jenisnya) dikatakan sebagai satu perbuatan yang sihat!

Menurut kajian yang dijalankan oleh
National Autonomous University of Mexico
, sebanyak 1,700 spesies serangga dimakan di 113 negara di seluruh dunia, kebiasaannya sebagai pengganti kepada daging. Kajian tersebut turut menyatakan bahawa kebanyakan serangga adalah kaya dengan
protein
 dan mineral serta rendah
kolesterol
.

Di Mexico, belalang goreng sangat popular dan dijual di mana-mana sahaja seperti di pasar malam atau pasar raya. Ia juga boleh ditemui di Filipina yang menjadikannya sebagai salah satu daripada “
snek
” kegemaran mereka, selain cengkerik dan belalang juta. Manakala di Jepun, mendiang Maharaja Hirohito sangat gemar memakan
nasi
 berlaukkan lebah atau tebuan.

Di Colombia, semut dan anai-anai dijadikan bahan sapuan pada roti. Ini sangat pelik kerana mitos mengatakan individu yang makan semut akan cepat lupa. Mungkin mereka juga telah lupa mitos ini, bukan? Manakala di Papua New Guinea, pelbagai lagi serangga seperti rama-rama, sibur-sibur dan kumbang dimakan dengan cara merebus atau memanggangnya.

Di negara kita pula, turut wujud kelompok masyarakat yang gemar makan serangga terutamanya belalang. Pun begitu, keraguan mengenai status halal atau haram memakan serangga mungkin menjadi faktor mengapa ia kurang popular di sini. Selain itu, kita sudah mempunyai pelbagai makanan sihat yang lain selain serangga.

Adakah makan serangga itu bagus?

Menurut kajian yang dijalankan pada tahun 2013 oleh
Food and Agriculture Organization
 (FAO) dari
United Nations
(UN), sekurang-kurangnya 2 bilion individu di seantero dunia makan serangga sebagai
diet
 yang tradisional. Persoalannya, adakah makan serangga ini adalah satu perbuatan yang bagus?

Hakikatnya, makan serangga mungkin akan mendatangkan manfaat terhadap kesihatan kita. Selain daripada aspek kesihatan yang akan diterangkan selanjutnya dalam artikel ini, sebenarnya terdapat satu aspek yang membuktikan bahawa makan serangga itu adalah perbuatan yang bagus iaitu untuk populasi individu di dunia ini.

Sumber alternatif makanan tambahan

Menurut
The World Bank
, populasi global kini dijangka akan meningkat sehingga 9 bilion menjelang tahun 2050. Populasi penduduk dunia sekarang pula adalah lebih kurang separuh daripada jumlah tersebut! Ini bermakna kita perlu menghasilkan 50 peratus lebih makanan dalam usaha untuk menyediakan sumber makanan buat generasi akan datang kelak.

Jadi, ini akan memerlukan pertambahan jenis makanan yang boleh dimakan untuk menampung keperluan mereka. Serangga seperti belalang dan lain-lain yang memang sangat banyak dan mudah ditemui ini mungkin akan menjadi calon utama
makanan tambahan
 yang sangat sesuai. Mungkin pada masa hadapan, serangga akan menjadi sumber makanan utama, siapa tahu?

Lebih baik untuk alam sekitar

Mungkin ramai yang sudah tahu bahawa sektor pertanian dan ternakan adalah punca utama pengeluaran dan pembebasan gas rumah hijau. Mungkin ramai juga yang belum tahu bahawa serangga seperti belalang dan sebagainya ini hanya menyumbang kepada pengeluaran atau pembebasan gas rumah hijau yang jauh lebih sedikit daripada yang lain.

Disebabkan itu, serangga ini sepatutnya menjadi pilihan sumber makanan buat individu. Pun begitu, mungkin ada yang tidak mahu memakannya kerana rupanya yang agak mengerikan dan menggelikan, terutama sekali buat individu yang
fobia
 akan serangga.

Sumber kewangan

Buat usahawan yang berfikir di luar kotak dan bersifat
 kreatif
 serta inovatif, serangga ini sebenarnya boleh dijadikan sumber pendapatan utama. Bayangkan, di seantero dunia ini sahaja sudah berjuta-juta individu yang menjadikan serangga ini sebagai sumber makanan, seperti di benua Afrika.

Jadi, mungkin buat anda yang mahu mengambil peluang, anda boleh gunakan ruang ini untuk menjana pendapatan dengan membuka perniagaan baru. Selain Afrika, benua lain seperti benua Asia juga merupakan lokasi yang strategik untuk memasarkannya kerana di sini juga individu turut menjadikan serangga ini sebagai bahan makanan.

Mungkin anda boleh membiakkannya dengan banyak serta eksport ia ke negara-negara yang sangat popular dengan serangga ini untuk dijadikan sumber makanan.

Anda mungkin pernah makan serangga tanpa anda sedari

Jika anda merupakan salah seorang daripada individu yang tidak boleh menerima serangga sebagai satu bentuk makanan, fikirkan semula. Ini kerana, anda sendiri mungkin sebenarnya pernah makan serangga tanpa anda sedari.

Menurut
The Defect Levels Handbook from the U.S. Food
dan
 Drug Administration
(FDA), tiada apa yang salah mengenai pengambilan serangga sebagai sumber makanan kita. Mereka juga menyatakan bahawa makanan kini seperti
coklat
 atau mentega kacang sebenarnya mungkin ada “serpihan serangga” di dalamnya ekoran asal usul atau bahan makanan itu sendiri.

Kajian juga menunjukkan pengambilan serangga sebagai makanan tidak akan memberi kesan sampingan yang buruk terhadap kesihatan kita. Pun begitu, harus diingatkan adalah serangga perlu dimasak terlebih dahulu sebelum dimakan untuk memusnahkan sebarang patogen yang mungkin wujud di dalam badannya.

Namun begitu, adakah ia halal untuk dimakan oleh individu yang beragama Islam? Teruskan ikuti artikel ini untuk mengetahui mengenainya dengan lebih lanjut.

Belalang sebagai bahan makanan

Serangga mempunyai pelbagai jenis yang kadang kala kita sendiri pun belum tentu sedar akan kewujudannya. Namun begitu, jenis apa yang selalu dijadikan sebagai makanan. Mungkin yang paling popular di dunia dan di negara kita adalah belalang. Mungkin bagi yang pernah memakannya, ia adalah kenyataan yang sangat pelik, bukan?

Hakikatnya, ia memang agak popular di negara kita terutamanya di kawasan pantai timur. Sebagai contoh, serangga ini sangat diminati untuk dijadikan juadah pembuka selera. Di Pasir Putih, Kelantan, misalnya ia boleh ditemui di mana-mana terutamanya di kawasan pasar-pasar. Di sana, mereka selalu memakannya bersama dengan nasi untuk dijadikan sebagai lauk.

Apakah khasiat memakan belalang?

Serangga ini dikatakan mempunyai kandungan protein yang sangat tinggi. Protein yang wujud di dalamnya juga sebenarnya adalah lebih berzat berbanding protein yang terdapat di dalam
makanan laut
 seperti udang atau ikan. Bukan itu sahaja, rasanya juga dikatakan sangat sedap, walaupun ia sangat subjektif dan bergantung kepada individu itu sendiri juga. Hanya dengan menggoreng atau memanggangnya begitu sahaja, rasanya sudah cukup enak dan tidak perlu ditambah dengan apa-apa perencah atau perasa.

Meskipun kenyataan ini mungkin agak aneh, namun
Biology Institute of the National Autonomous University of Mexico
 (UNAM) mengatakan bahawa pengambilan serangga ini sebagai sumber makanan sebenarnya jauh lebih sihat berbanding
daging
 atau
ayam
 kerana kandungan
nutrisi
nya yang sangat bagus untuk kesihatan.

Selain sangat kaya dengan protein, serangga ini sebenarnya mempunyai
vitamin
 A, B dan C. Untuk pengetahuan anda, kandungan proteinnya adalah sangat jauh lebih tinggi berbanding ikan atau produk tenusu seperti susu, keju, yogurt dan lain-lain. Dalam pada itu lagi, serangga ini turut membekalkan kandungan magnesium, kalsium, zink dan serat untuk tubuh badan kita.

Dari segi teksturnya pula, ia adalah keras seperti cengkerang di luar dan lembut seperti
daging
 di dalam. Maka tidak hairanlah mengapa serangga ini mempunyai kelompok peminatnya yang tersendiri. Bagi anda yang belum tahu, sebenarnya terdapat beberapa manfaat makan serangga ini terhadap kesihatan kita. Berikut merupakan antaranya:

#1. Membantu menguatkan sistem imunisasi

Makan serangga ini dikatakan mampu membantu menghalang kesan radikal bebas terhadap tubuh badan kita. Jadi, memakannya sudah pasti akan menguatkan lagi sistem imunisasi tubuh badan kita. Dengan ini, ia akan membantu tubuh badan kita menghalang pelbagai jenis penyakit, antaranya kanser. Pun begitu, kajian lanjut perlu dilakukan untuk mengesahkannya.

#2. Membantu menguatkan ketumpatan tulang dan gigi

Kulit serangga ini mengandungi kalsium yang sangat tinggi. Kalsium ini sangat membantu mengekalkan ketumpatan tulang dan gigi serta sangat bagus untuk mengurangkan sakit belakang terutamanya buat ibu yang sedang
hamil
. Bukan itu sahaja, memakannya juga sangat disarankan buat individu yang sedang dalam tempoh pemulihan akibat patah tulang. Jika diambil secara kerap, ia mungkin dapat menjadi penawar semula jadi kepada sakit tulang dan menghalang pembentukan osteoporosis.

#3. Membantu merawat buasir

Buasir
 adalah satu kondisi yang berlaku terhadap anus. Ia akan mengakibatkan ketidakselesaan ketika sedang duduk akan apa-apa perbuatan yang menyebabkan tekanan terhadapnya. Lebih teruk lagi, ia akan menyebabkan kesakitan pada perut dan kawasan sekitar punggung ketika sedang membuang air besar serta boleh mengakibatkan pendarahan. Dikatakan dengan makan serangga ini, masalah ini dapat dirawat secara alami. Pun begitu, ia hanya sekadar petua dan tiada lagi bukti saintifik yang dapat mengesahkannya.

#4. Membantu merawat anemia

Anemia
 adalah satu kondisi di mana sel darah merah sangat kurang di dalam tubuh badan. Jadi, apa pun rawatannya pasti akan berkaitan dengan pengambilan makanan atau suplemen untuk menambahkannya. Dikatakan pengambilan serangga ini sebagai makanan mampu merangsang tubuh badan untuk menghasilkan lebih banyak sel darah merah. Ini sekali gus mampu membantu merawat masalah anemia.

#5. Membantu memulihkan sel yang telah rosak

Kandungan protein dan vitamin yang wujud di dalam serangga ini dikatakan sangat berguna untuk membantu memulihkan sel yang telah rosak. Selain itu, memakannya juga boleh membantu menjana dan menguatkan otot pada tubuh badan kita.

#6. Membantu melambatkan proses penuaan

Pengambilan serangga ini sebagai sumber makanan dikatakan mampu melambatkan proses
penuaan
 kerana ia akan membantu mengekalkan kulit dan menjadikannya kekal elastik. Bukan itu sahaja, serangga pemakan
daun
 seperti belalang dan sebagainya ini juga mampu membantu menghalang kedutan pada wajah.

#7. Membantu merangsang otak

Seperti
kismis minda
 yang selalu anda makan ketika kecil, serangga ini juga mungkin mampu memberikan kesan yang sama. Dikatakan pengambilan makanan ini mampu meningkatkan konsentrasi, kepintaran serta memori individu. Namun begitu, penelitian yang lebih lanjut perlu dilakukan untuk menentukan kebenaran kenyataan ini.

#8. Membantu menurunkan kadar kolesterol

Serangga ini memang diketahui mempunyai kandungan protein yang sangat tinggi. Namun, anda juga harus tahu bahawa ia adalah sangat rendah kolesterol. Seperti mana yang ramai sudah sedia maklum, kolesterol yang tinggi dalam darah anda mungkin akan terkumpul pada dinding saluran darah lalu boleh menyebabkan masalah seperti strok atau serangan jantung. Jadi, buat anda yang ingin mencari sumber makanan yang terbukti dapat membantu menurunkan kadar kolesterol anda, serangga ini mungkin merupakan pilihan yang tepat!

#9. Membantu merawat sengatan atau gigitan haiwan berbisa

Anda harus tahu bahawa serangga ini mampu membantu proses penyembuhan luka akibat sengatan atau gigitan
haiwan berbisa
 lain seperti labah-labah, kala jengking atau lipan. Serangga ini mungkin mampu meneutralkan kembali racun yang wujud di dalam tubuh badan kita akibat serangan haiwan lain sekali gus mencegah daripada pelbagai lagi kemudaratan yang lebih serius.

#10. Membantu proses perkembangan janin

Serangga ini adalah sangat tinggi kandungan protein, menjadikannya sangat bagus untuk perkembangan otak janin. Bukan itu sahaja, dagingnya juga turut mengandungi
vitamin B12
 yang ternyata sangat bagus untuk keperluan dan perkembangan janin.

Berdasarkan manfaat-manfaat yang telah dinyatakan ini, ternyatalah bahawa serangga ini mungkin sangat bagus untuk kesihatan kita. Namun begitu, kajian yang lebih lanjut dan mendalam mengenainya perlu dijalankan untuk lebih membuktikan kesahihannya. Selain itu, berbalik kepada persoalan lain artikel ini, iaitu adalah belalang halal dimakan?

Adakah belalang halal atau haram untuk dimakan?

Jika diteliti manfaat-manfaat yang telah dinyatakan, mungkin makin ramai yang akan mahu mula makan serangga ini. Pun begitu, jika anda seorang individu yang beragama Islam, anda harus patuh kepada segala perkara di dalam agama terutamanya yang melibatkan perkara yang halal dan perkara yang haram.

Persoalannya, adakah serangga halal atau haram untuk dimakan?

Jawapannya, adalah agak samar-samar. Ini kerana serangga memang tidak termasuk dalam sumber makanan utama. Namun selepas beberapa penelitian dilakukan, kebanyakan serangga mengandungi kandungan nutrisi seperti protein yang sangat tinggi dan tidak akan mendatangkan apa-apa kesan sampingan jika memakannya.

Ramai para ahli ulama yang berdebat mengenai perkara ini. Ada yang mengatakan boleh dan ada juga yang mengatakan tidak boleh memakannya dengan alasan mengatakan bahawa serangga termasuk dalam kategori haiwan yang kotor dan Islam memang melarang kita daripada mendekati sesuatu yang kotor.

Pun begitu, ada serangga yang telah dipastikan ia adalah halal yakni, belalang. Ini kerana serangga ini adalah tergolong dalam kategori serangga pemakan daun dan ia dibolehkan untuk dimakan. Selain itu, serangga lain seperti kumbang, semut atau serangga lain yang dijumpai di atas tanah boleh dimakan.

Paling mengejutkan, ada ahli ulama yang membenarkan kita untuk makan kala jengking, untuk tujuan perubatan. Namun begitu, ini semua terpulang kepada anda. Jika anda yakin dengannya, makan tidak salah untuk mengambilnya. Sebaliknya pula jika anda ragu-ragu, dapatkan pandangan individu yang lebih pakar terlebih dahulu.

Konklusi

Konklusinya, belalang adalah halal untuk dimakan oleh individu yang beragama Islam. Selain itu, ia juga sebenarnya mungkin amat bermanfaat terhadap kesihatan kita ekoran kandungan nutrisinya yang agak tinggi. Pun begitu, pelbagai lagi kajian lanjutan mengenainya perlu dilakukan unntuk mengetahui kesahihannya.
.


Kenapa Anda Tidak Patut Meninggalkan Sahur?

Tidak dinafikan bahawa bangun sahur bukanlah sesuatu yang mudah bagi semua orang. Bagi yang sudah biasa bangun awal pagi, ia mungkin tidak menjadi masalah yang besar. Namun, ia adalah sebaliknya bagi mereka yang tidak biasa.

Di sebalik kepayahan tersebut, anda perlu tahu bahawa sahur adalah sangat penting. Sebab itu, ia adalah amalan yang sangat dituntut oleh Nabi Muhammad s.a.w., meskipun tidak diwajibkan.

Persoalannya, kenapa anda tidak patut meninggalkan sahur?

Membekalkan anda tenaga

Makanan ketika sahur adalah sumber tenaga utama bagi anda dalam menjalani sepanjang hari puasa. Dengan jenis dan jumlah makanan yang betul, ia membantu anda menjalani ibadah puasa dengan lebih mudah dan lancar.

Dari sudut kesihatan, sahur sebenarnya lebih penting berbanding berbuka puasa kerana ia memberikan anda tenaga untuk bertahan di siang hari.

Pemilihan
makanan
 sewaktu sahur adalah sangat penting. Berikan fokus pada makanan mengandungi karbohidrat kompleks seperti nasi, pasta atau oat untuk mengekalkan rasa kenyang lebih lama.

Jangan lupa masukkan buah-buahan dan sayur-sayuran ke dalam diet anda. Buah kurma dan susu adalah pilihan yang baik, selari dengan gaya pemakanan Nabi Muhammad s.a.w..

Elakkan makanan tinggi gula kerana ia hanya akan memberikan kekenyangan sementara yang akhirnya akan menyebabkan rasa lapar datang lebih awal. Elakkan juga minuman berkafein dan berkarbonat.

Kegagalan untuk bersahur akan menyebabkan kadar gula darah menjadi rendah. Keadaan ini boleh membawa kepada pening kepala dan mual. Dalam keadaan yang lebih teruk, mungkin boleh menyebabkan pitam.

Di samping itu, anda sudah tentu tidak mahu hanya duduk berehat di rumah selama berpuasa. Ramadan harus menjadi satu bulan yang produktif. Tanpa tenaga dari makan sahur, hari-hari anda akan banyak dihabiskan dengan berehat di rumah.

Menunjukkan kesungguhan anda untuk berpuasa

Bangun sahur adalah salah satu petanda bahawa anda benar-benar bersungguh-sungguh dalam menjalani ibadah puasa. Bermula dari awal pagi lagi, anda telah menetapkan niat untuk berpuasa.

Kesungguhan ini tentunya akan membantu anda menghadapi baki hari dengan lebih bersemangat kerana hari yang baik bermula dengan baik dan awal.

Bak kata pepatah, “burung awal menangkap cacing.”

Sejenis hormon yang digelar kortisol sangat tinggi pada awal pagi. Hormon ini membantu merangsang otak serta melawan stres. Jika anda tidur pada saat ini, manfaat hormon ini tidak akan dapat dikecapi.

Latih diri untuk bangun sahur. Antara tip yang boleh dikongsikan untuk mudah bangun sahur ialah:

Tidur awal sebaiknya sebelum jam 11 malam.

Elakkan makan berat sekurang-kurangnya dua jam sebelum tidur.

Gunakan jam loceng.

Tidur di ruang tamu supaya mudah dikejut oleh ahli rumah.

Beransur-ansur dan jangan putus asa.

Hello Health Group
 tidak menyediakan nasihat perubatan, diagnosis atau rawatan.


Faraj Lembap Dan Berbau Selepas Haid? Itu Tanda Jangkitan Kulat, Kenal Pasti Puncanya!

Tahukah anda, golongan wanita cenderung untuk mendapat jangkitan kulat di faraj terutamanya ketika dan selepas haid atas beberapa faktor tertentu.

Fahami perkara ini dengan lebih lanjut dan ikuti perbincangan yang disediakan dalam artikel ini.

Baca lebih lanjut tentang Kesihatan Wanita
di sini.

Apakah itu jangkitan kulat di faraj?

Yis adalah jangkitan kulat yang biasanya hidup di dalam faraj dalam jumlah kecil dan ia sangat biasa berlaku dalam kalangan kaum Hawa. Lazimnya wanita
 mendapat jangkitan kulat atau yis
selepas haid.

Walaupun kewujudannya boleh mengganggu keselesaan anda, namun masalah ini biasanya tidak serius dan ada rawatannya.

Jangkitan kulat di faraj, juga dikenali sebagai kandidiasis (jangkitan yis disebabkan oleh sebarang jenis
candida
) dan sariawan (luka akibat
iritasi pada gusi
, lidah, dan lapisan dalam mulut).

Perubahan hormon, seperti yang dialami ketika haid, boleh membunuh bakteria yang tinggal pada faraj dan menyebabkan masalah ini berlaku.

Sebilangan besar jangkitan ini disebabkan oleh
candida albicans
(yis yang paling biasa ada pada manusia).

Walau bagaimanapun, terdapat juga jenis-jenis lain yang mampu menyebabkan jangkitan. Ini termasuk:

Candida glabrata

Parapsilosis Candida

Candida tropicalis

Candida krusei

Cryptococcus neoformans

Walaupun jangkitan kulat pada faraj boleh menjadi sangat tidak menyelesakan, terutamanya setelah anda mengalami haid, namun ia masih boleh dirawat dengan ubat-ubatan.

Apakah simptom-simptom jangkitan kulat di faraj?

Masalah yis ini mampu menyebabkan gatal-gatal atau sakit pada faraj. Kadangkala wanita akan rasa sakit atau sensasi seakan terbakar ketika membuang air kecil atau melakukan hubungan seks.

Sebilangan wanita juga mempunyai
keputihan yang tebal
, bergumpal, keputihan yang tidak berbau dan kelihatan seperti keju kotej.

Gejala-gejala ini lebih cenderung berlaku pada minggu sebelum tempoh haid anda.

Punca jangkitan kulat di faraj

Tahukah anda, faraj mengandungi bakteria yang disebut
lactobacillus
 serta kulat
candida
dan mereka berfungsi untuk
menjaga kesihatan faraj
.

Manakala, bakteria akan menjaga dan memastikan pertumbuhan kulat dalam keadaan terkawal.

Oleh itu, sekiranya pertumbuhan bakteria tersebut terganggu, kulat c
andida
 akan mulai tumbuh di luar kawalan, sekali gus menyebabkan jangkitan yis.

Ketidakseimbangan hormon juga dikaitkan dengan jangkitan yis. Para wanita lebih cenderung mendapat kandidiasis jika mereka hamil, menggunakan alat kontrasepsi hormon, dan ketika haid.

Perkara ini berlaku kerana ia mengganggu keseimbangan progesteron dan estrogen semula jadi tubuh anda.

Tahap hormon estrogen yang tinggi menyebabkan kulat c
andida
 meningkat. Oleh sebab itu, jangkitan yis sepanjang haid boleh berlaku.

Anda mungkin juga sangat terdedah kepada jangkitan yis jika:

Mempunyai
keadaan yang melemahkan sistem imun, seperti HIV

Mengalami tekanan yang mempengaruhi sistem ketahanan badan

Menghidapi diabetes

Jenis-jenis rawatan

Jangkitan kulat di faraj sering dapat dirawat di rumah dengan menggunakan ubat bersifat antikulat
over-the-counter
 (OTC).

Selain itu, anda tidak akan dapat mengetahui jenis yis yang dihidapi sehingga ia diperiksa di makmal.

Oleh itu, anda mesti berjumpa doktor dan meminta ujian makmal jika mengalami jangkitan yis yang berulang.

Ujian makmal akan membantu doktor mendiagnosis masalah yis faraj yang menimpa anda.

Kemudian, doktor boleh menetapkan ubat atau memberi nasihat mengenai ubat OTC apa yang boleh anda ambil.

Anda boleh mendapatkan ubat antikulat, supositoria, salap, atau ubat oral selama 14 hari. Ubat-ubatan ini boleh merangkumi:

Terconazole (Terazol)

Butokonazol (Gynazole)

Mikonazol (Monistat)

Clotrimazole (Lotrimin)

Flukonazol (Diflucan)

Langkah-langkah pencegahan jangkitan kulat

Sekiranya anda cenderung untuk mengalami jangkitan yis berulang, terdapat beberapa perubahan gaya hidup yang boleh anda lakukan untuk mengelakkannya.

Oleh sebab antibiotik akan membunuh
bakteria di dalam faraj
 anda, hindari antibiotik kecuali jika diperlukan.

Sekiranya anda mesti mengambil antibiotik, ambil juga probiotik yang ada pada makanan seperti yogurt, kimchi, dan kombucha untuk meningkatkan bakteria baik.

Selain itu, pakai seluar dalam bermaterial kapas dan longgar serta, jangan memakai pakaian basah yang dicemari peluh terlalu lama.

Ini kerana, yis akan tumbuh subur di persekitaran yang hangat dan lembap. Sabun juga boleh merengsakan
bakteria di dalam faraj
 dan menyebabkan jangkitan yis.

Anda harus beringat bahawa faraj bersifat
self-cleaning
(membersihkan secara tersendiri).

Oleh itu, jangan melakukan
douching
(memasukkan air ke dalam faraj) tanpa mendapatkan nasihat doktor, kerana
douching
 dikaitkan dengan jangkitan yis yang rumit.

Elakkan juga mencuci bahagian dalam faraj anda. Jangan sesekali menggunakan sabun yang mengandungi pewangi untuk mencuci faraj atau vulva anda.

Seterusnya, cuba kurangkan jumlah gula dalam diet pemakanan anda. Yis bergantung pada gula untuk tumbuh, diet tinggi gula akan mendorong yis untuk lebih membiak.


Lindungi Kulit Anda daripada Klorin Sewaktu Berenang

Berenang secara umumnya dianggap sebagai aktiviti sukan yang sihat untuk kanak-kanak dan orang dewasa. Walau bagaimanapun, jika anda seorang perenang tegar, anda mungkin mendapati kesan daripada penggunaan kolam renang selain
kulit
 berkedut akibat air. Bagi perenang professional mahupun perenang rekreasi, berenang dalam kolam renang ber
klorin
 boleh menyebabkan kerengsaan kulit.

Kolam renang kebiasaannya dirawat dengan klorin untuk mengelakkan penyakit disebabkan kuman dan bakteria yang terdapat di dalam air. Air paip anda juga dirawat dengan klorin. Klorin melindungi anda daripada bakteria berbahaya yang mungkin wujud dalam kolam renang, tetapi bahan kimia ini turut menyingkirkan minyak semula jadi pada
rambut
 dan kulit. Ini menyebabkan kulit anda menjadi kering, gatal, merekah, dan sensitif, sementara rambut dan kuku anda akan menjadi kering dan rapuh.

Selain kesan langsung, klorin bertindak balas dengan bahan organik atau bukan organik yang dibawa oleh perenang (peluh, air kencing, rambut, kulit dan produk penjagaan diri) untuk membentuk bahan kimia yang dikenali sebagai keluaran sampingan
disinfeksi
 (
disinfection byproducts)
. Bahan tersebut boleh mengganggu mata, hidung, kulit dan saluran pernafasan perenang, menyebabkan keradangan saluran pernafasan. Perenang professional mungkin mengalami keradangan pernafasan yang serupa seperti pesakit asma. Bahkan, perenang kanak-kanak mempunyai risiko yang lebih tinggi untuk mengalami asma dan jangkitan pada saluran pernafasan dan telinga. Memandangkan kebanyakan kolam renang menggunakan klorin sebagai kaedah penyahjangkitan, ketahui beberapa langkah perlindungan untuk mengurangkan risiko kesan sampingan apabila anda berenang:

Sebelum Anda Berenang

Anda mungkin biasa melihat papan tanda yang memberitahu anda untuk mandi dahulu sebelum masuk ke dalam kolam. Sebenarnya, ada manfaat sebenar untuk melakukan perkara tersebut. Cuba basahkan rambut anda sepenuhnya sebelum menyelam. Ini akan membantu memperlahankan penyerapan klorin kerana kulit dan rambut anda akan kurang menyerap air apabila basah.

Jangan lupa untuk menyapu
krim pelindung matahari
 yang tahan air 15 minit sebelum anda berenang bagi memberi kulit anda masa untuk menyerap dan membentuk penghadang yang kuat. Selain perlindungan sinar ultraviolet, krim pelindung matahari membentuk penghadang di atas kulit anda, mecegah klorin daripada mengeringkannya secara berlebihan. Ini juga akan menghalang kesan kerosakan akibat matahari dan penuaan pramatang jika anda seorang perenang tegar.

Anda juga boleh menyapukan lapisan nipis minyak untuk mencipta lapisan penghadang nipis yang menghalang air berklorin diserap kulit dan rambut anda. Sapukan minyak semasa kulit anda masih lembap untuk mengelakkan kulit terlalu berminyak. Bagi bibir anda, gunakan
balm
 semula jadi sebagai lapisan pelindung. Topi renang dengan saiz yang tepat dan sepasang gogal juga dapat menghalang air berklorin daripada mencapai kawasan rambut dan mata.

Selepas Anda Berenang

Sebaik sahaja anda keluar daripada air, luangkan masa untuk membilas seluruh badan anda dengan air. Gunakan sabun dan bersihkan rambut anda dengan syampu yang lembut. Sapukan perapi rambut yang pekat dan melembap untuk menggantikan kelembapan rambut.

Disebabkan air paip juga mempunyai tahap klorin tertentu, adalah sangat penting untuk anda melembapkan kulit sejurur selepas mandi. Lembapkan setiap inci kulit anda, dengan memberi perhatian untuk menyapu pada bahagian kutikula di sekeliling kuku, dan juga pada bahagian kulit yang nipis kerana paling mudah terdedah kepada kerosakan klorin. Ini termasuklah siku, dada, bahu dan belakang tangan anda. Sapukan juga pelembap di bawah mata anda dengan berhati-hati.

Mempunyai rutin sebelum dan selepas berenang boleh melindungi kulit anda daripada klorin. Pastikan anda mandi, melembap dan memakai pelindung matahari sebelum masuk ke kolam renang. Sebaik sahaja anda keluar daripada air, mandi segera dan lembapkan lagi. Dengan penjagaan kulit, anda tidak akan terganggu dengan kesan klorin lagi.

Hello Health Group
 tidak memberikan nasihat, diagnosis atau rawatan perubatan.


Suka Berkelah & Mandi Laut? Ini 5 Kebaikannya Buat Anda Ingin Ke Pantai Lagi!

Mesti ada di antara anda yang gemar untuk pergi ke pantai dan mandi laut. Selain dapat meningkatkan emosi menjadi lebih tenang dan gembira dengan melihat pantai, khasiat air laut dikatakan dapat memberikan beberapa manfaat kesihatan.

Khasiat air laut

Walaupun masih belum terbukti secara saintifik,
 namun adalah antara beberapa khasiat air laut untuk kesihatan:

 Merawat masalah kulit dan luka

Air laut mengandungi jumlah mineral seperti natrium, klorida, sulfat, magnesium dan kalsium yang lebih tinggi berbanding air sungai – yang menjadikan ia sangat berguna untuk merawat masalah kulit seperti psoriasis.

Mandi di lautan juga mendatangkan manfaat kepada
penyakit kulit ekzema
. Ini terutama kepada individu yang mempunyai ekzema yang kronik yang menghalang daripada mandi di kolam mengandungi klorin.

Tetapi tindak balas ekzema adalah berbeza-beza, ada yang merasa tenang dengan air laut, dan juga yang sebaliknya.

Kaya dengan garam mineral seperti natrium dan iodin, menjadikan air laut dianggap sebagai antiseptik, yang dipercayai mempunyai sifat penyembuhan luka. Tetapi berenang di lautan dengan luka yang terdedah, berisiko untuk mendapat jangkitan bakteria.

Garam mineral dalam air laut yang bergabung dengan matahari dapat membantu memulihkan beberapa masalah berkaitan kulit seperti ulser, lupus dan jerawat.

Atasi demam dan sinus

Menggunakan air masin untuk menyelesaikan masalah hidung berair atau membersihkan rongga hidung adalah satu terapi yang sering digunakan oleh individu yang menderita demam hay. Kebiasaannya disebabkan alahan, serta kerengsaan dan jangkitan sinus.

Terdedah kepada laut dan persekitaran air laut, yang mengandungi garam, dipercayai dapat menyingkirkan simptom demam hay,
masalah sinus serta simptom berkaitan pernafasan
 yang lain.

Walaupun masih kurang bukti saintifik, individu yang kerap berenang atau menghirup udara dari air laut, cenderung mempunyai sistem pernafasan yang lebih sihat.

Khasiat air laut: Meditasi yang menenangkan

Bersenam dalam persekitaran semula jadi terbukti
memberikan manfaat yang baik kepada kesihatan mental
. Ini kerana ia mengabungkan manfaat bersenama dengan kesan pemulihan dari alam semula jadi.

Berenang di lautan juga dapat memberikan manfaat yang hampir sama.

Hidroterapi (terapi air) dan berenang juga menunjukkan dapat
mengurangkan simptom kemurungan dan kegelisahan
. Kandungan magnesium dalam air laut dalam membuatkan anda lebih tenang.

 Individu yang menghidapi tekanan dalam kehidupan amat disarankan untuk mendapatkan rawatan ketenangan dengan air laut.

Individu yang mengalami masalah anemia juga digalakkan untuk mandi air laut kerana ia membantu menjadikan tekanan darah kepada tahap normal dan merawat rasa gemuruh.

 Sehari di pantai pasti dapat
membuatkan anda tidur lebih lena
 dan memperbaiki emosi anda.

Air laut: Terapi air sejuk

Berenang dalam suhu air yang sejuk dapat mengaktifkan reseptor suhu di bawah kulit yang melepaskan hormon seperti endorfin, adrenalin dan kortisol.

Amat sesuai untuk individu yang berdepan dengan keadaan
musculoskeletal
 – satu keadaan dengan kesakitan kronik dan rasa sensitif di keseluruhan badan, dan masalah ketidakselesaan kulit.

Manfaat kesihatan: Menguatkan sistem imun

Jumlah sel darah merah akan meningkat antara 5-20% selepas berenang atau mandi di dalam laut. Jumlah
sel darah putih juga meningkat dengan lebih banyak
.

Khasiat air laut adalah ubat yang sangat baik kepada
individu dengan masalah sistem imun lemah
, anemia dan tahap kandungan gula dalam darah tinggi.


Tutup Jerawat Dengan Plaster Acne Patch, Menyembuhkan Atau Memburukkan?

Kulit wajah
timbul jerawat namun anda tidak tahu apa perlu buat
? Pada ketika ini, fungsi pelekat jerawat atau plaster akne mungkin boleh bantu anda! Jom terus baca artikel dengan lebih lanjut.

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Apa dia fungsi pelekat jerawat?

Untuk pengetahuan anda semua, fungsi
acne patch
 itu
adalah digunakan untuk merawat jerawat
 dan ia hampir sama dengan plaster yang digunakan untuk menutup luka di kulit anda.

Selain mengandungi bahan yang boleh membantu merawat akne, ia juga mampu mencegah anda daripada menyentuh kulit kerana ini adalah
salah satu punca masalah jerawat itu bertambah teruk
.

Alasannya, tangan dan jari anda itu mungkin penuh dengan bakteria punca jerawat meradang, memburukkan bahkan menyebabkan lambat untuk sembuh. Jadi, anda perlu elak daripada menyentuh kulit wajah.

“Secara tidak sedar, tangan dan jari manusia akan menyentuh banyak benda yang kotor di sekeliling termasuk jerawat sedia ada lantas terdedah kepada bakteria. Apabila anda menyentuh kulit muka, maka bakteria itu boleh merebak
sekali gus membawa masalah
breakout,
” jelas Ahli Estetik, Cynthia Roberts.

Cumanya, keberkesanan fungsi
acne patch
 ini sering kali diragui terutama jika anda ada masalah jerawat yang kronik. Sebenarnya, anda mungkin telah salah cara penggunaan produk ini.

Bagaimana cara pakai
acne patch
yang betul?

Dalam usaha untuk plaster akne berfungsi pada tahap maksimum, sila ikut langkah yang berikut:

#1. Pilih ukuran plaster yang tepat

Jerawat akan muncul dengan bentuk dan saiz yang berbeza; ada yang besar, ada yang kecil. Jadi, anda perlu pilih ukuran plaster yang tepat agar ia dapat
menutup jerawat dengan sempurna
.

Kebiasaannya,
acne patch
di pasaran tersedia dengan ukuran 7 hingga 12 milimeter (mm). Pun begitu, anda tidak perlu risau kerana ia boleh dipotong, digunting atau dicantum secara sendiri.

#2. Pilih kandungan plaster yang betul

Selain ukuran, kandungan di dalam plaster itu juga perlu betul agar ia dapat membantu merawat masalah jerawat dan dalam masa yang sama tidak pula memburukkan lagi kondisi sedia ada.

Antara kandungan yang bagus ada di dalam
acne patch
 adalah asid salisik, asid niasinamida, zat hidrokoloid dan
 pelbagai lagi bahan kimia tertentu
. Sila baca label produk dengan lebih teliti.

Cara pakai
acne patch
 #3. Cuci kulit

Selepas memilih ukuran dan kandungan plaster akne terbaik, perkara utama yang anda perlu buat sebelum memakai produk ini adalah mencuci bahagian kulit dengan air dan sabun sesuai.

Cuci keseluruhan kulit dengan lembut tanpa skrub
. Kemudian, basuh, tepuk, lap dengan tuala dan biar kulit kering dahulu sebelum anda lekat produk ini di atas jerawat untuk kesan terbaik.

Baca lagi artikel berkaitan:

Tak Boleh Lebih 3x Basuh Wajah? Ini Cara Cuci Muka Berjerawat Yang Betul

Rahsia Kulit Wajah Cantik Orang Korea, Teknik Double Cleansing, 2x Cuci Muka, Perlu Ke?

Teringin Punya Kulit Wajah Persis Selebriti Korea? Jom Amal 7 Rutin Rahsia Ini!

Cara pakai
acne patch
 #4. Guna serum

Ada satu lagi langkah yang anda perlu buat sebelum lekat plaster ini iaitu guna serum kulit. Jika anda
keliru dengan produk serum terbaik
, maka pilih yang ada kandungan minyak daun teh.

Ini kerana
tea tree oil
 bersifat antimikroba dan antiradang. Ia bagus untuk mencegah kemerahan, kebengkakan serta keradangan pada kulit selain membantu merawat bekas jerawat kelak.

#5. Jangan lupa ganti plaster ya!

Antara kesilapan paling besar dan sering individu buat adalah menggunakan satu plaster dalam satu tempoh jangka masa yang lama. Sebenarnya, ini hanya akan menjejaskan lekatan, ukuran dan kandungan lantas menurunkan fungsi
acne patch
!

Sebaiknya, anda perlu guna sekurang-kurangnya 2 atau lebih unit plaster per jerawat. Gantikan plaster itu jika ia sudah terlalu lama terlekat pada kulit
untuk elak komplikasi lain pula nanti
.

Lebih baik biar jerawat tertutup atau terbuka?

Dalam erti kata lebih mudah, fungsi
acne patch
 adalah membantu merawat masalah jerawat di kulit dan ia mungkin efektif hanya jika betul cara penggunaannya. Atau anda ada pendapat yang lain?

Selain menggunakan plaster, individu cenderung menutup jerawat di kulit
dengan menggunakan mekap
. Sebenarnya, ini hanya satu kaedah penyelesaian masalah akne jangka pendek.

Ketahuilah bahawa kulit anda juga perlu ‘bernafas’. Jika ia ditutup dengan penggunaan alat-alat tertentu, maka organ terbesar anda ini mungkin akan kurang terdedah dengan udara.

Meskipun plaster akne ini efektif, anda turut kena tahu bahawa jerawat itu adalah lebih baik dibiar terbuka berbanding tertutup untuk ia pulih secara semula jadi.
Kesan parut pun akan kurang
!


Terlebih Gula Punca Hiperaktif, Mitos @ Fakta? Ini Kebenarannya…

Pernah dengar mengenai istilah
sugar rush
 kesan daripada pengambilan gula berlebihan? Ia keadaan di mana seseorang menjadi lebih bertenaga atau hiperaktif selepas mengambil gula atau makanan manis dalam kuantiti yang banyak.

Umumnya, ia dianggap fenomena biasa dalam kalangan ibu bapa. Namun apakah konsep itu benar atau sekadar rekaan semata-mata?

Untuk mendapatkan lebih banyak info tentang Pemakanan, sila dapatkannya
di sini.

Teori hiperaktif kesan pengambilan gula berlebihan

Benarkah gula yang menjadi penyebabnya? Ia dianggap benar satu ketika dahulu, namun dalam sains moden, tidak sama sekali.

Teori popular yang mengaitkan antara gula dan
kesan hiperaktif

adalah dicipta oleh Pakar Alahan, Dr Benjamin Feingold pada tahun 1973.

Beliau menyarankan untuk menyingkirkan bahan tambahan dalam makanan seperti pewarna dan perisa tiruan daripada
diet harian kanak-kanak
 kerana ia mungkin penyebab mereka hiperaktif.

Walaupun diet yang disyorkan tidak menyebut mengenai gula, namun ia diletakkan di bawah kategori bahan tambahan selepas wujud kepercayaan umum bahan tersebut
mempengaruhi tingkah laku
.

Kajian kesan gula terhadap kanak-kanak

Melalui pelbagai eksperimen, saintis tidak menemukan sebarang bukti kukuh untuk menyokong dakwaan bahawa gula boleh mengakibatkan hiperaktif.

Sebagai contoh, pemerhatian daripada
University of Kentucky
mendapati, menambah dan menyingkirkan bahan tambahan makanan dalam diet kanak-kanak hanya mewujudkan isu hiperaktif daripada ibu bapa walaupun ujian klinikal objektif membuktikan sebaliknya.

Sebuah kajian lain turut dilakukan oleh
University of Iowa
 melibatkan 2 kumpulan kanak-kanak – prasekolah biasa dan mereka yang dilaporkan sensitif terhadap gula.

Kedua-dua kumpulan ini diberikan sukrosa, aspartam atau sakarin – 2 bahan terakhir dipercayai tidak memberi kesan ke atas tingkah laku.

Selepas ujian hiperaktif, tiada sebarang
perbezaan ketara dalam tingkah laku
 kanak-kanak yang terlibat.

Baca juga:

Kesan pengambilan gula berlebihan kepada individu dewasa

Namun penyelidikan berkaitan mitos ini daripada
University of Warwick, Humboldt University of Berlin
dan
 Lancaster University
 mendapati, wujud kesan sebaliknya – gula
cenderung memburukkan emosi.

Pengkaji menggunakan data daripada 31 kajian yang telah diterbitkan melibatkan anggaran 1,300 individu dewasa.

Pelbagai aspek emosi seperti kemarahan, kewaspadaan, kemurungan dan keletihan diambil kira. Selain itu, penyelidik juga
mempertimbangkan jenis dan kuantiti gula
 serta jumlah aktiviti fizikal dan mental yang dilakukan peserta.

Daripada penemuan jelas menunjukkan dakwaan mitos
sugar rush
tersebut adalah tidak berasas – jika wujud perubahan, gula mungkin akan membuatkan diri berasa lebih teruk – cep
at leti
h dan kurang berwaspada.

Hanya mitos semata-mata

Malah pada 1982,
National Institute of Health
(NIH) mengumumkan bahawa tiada kaitan antara gula dan hiperaktif dan ia telah dibuktikan secara saintifik.

Tetapi mengapa mitos ini masih berterusan? Ia mungkin lebih bersifat psikologi.

Seperti dalam kajian yang dinyatakan, ia wujud kerana ibu bapa mempercayai terdapat hubungan antara gula dan hiperaktif. Walaupun hakikatnya tiada.

Kemungkinan lain adalah anak biasanya cenderung lebih teruja
pada acara keraian
 seperti parti hari jadi di mana makanan manis sering disajikan. Jadi ia sekali gus mewujudkan korelasi antara persekitaran yang patut dipersalahkan berbanding makanan.

Pun begitu, ia tidak bermaksud anda boleh membiarkan anak menikmati makanan manis dan tinggi kandungan gula tanpa kawalan, kerana ia boleh menjadi faktor penyumbang kepada
masalah kesihatan seperti obesiti
, diabetes dan
kerosakan gigi.

Pengambilan gula berlebihan, ini rasanya

Siapa yang tidak pernah mempunyai keinginan untuk makan makanan manis, kan?

Tidak dinafikan pengambilan gula dalam jumlah yang banyak adalah antara paling tidak sihat untuk anda lakukan kepada badan.

Keadaan
sugar rush
 biasa terjadi apabila anda mengambil gula dengan banyak secara mendadak.

Berikut antara kemungkinan gejala
sugar rush
:

Keinginan makan makanan manis, bergula

Makan makanan manis dan bergula dalam kuantiti tinggi boleh mengakibatkan wujud keinginan untuk mengambil lebih banyak gula.

Makanan diproses dan dibakar seperti biskut, kek, brownies, soda, jus dan gula-gula juga boleh menjadi punca
sugar rush
.

Selain itu, pelbagai makanan siap dibungkus juga
mempunyai gula tersembunyi
 dalam bentuk seperti glukosa, maltosa, sukrosa dan laktosa.

Peningkatan tenaga

Kebanyakan individu mencari makanan manis untuk tenaga segera. Namun ia hanya bertahan sekitar 30-40 minit sahaja.

Gejala seperti pening, kewaspadaan dan tenaga banyak dikaitkan dengan peningkatan pengambilan kadar gula.

Rasa lapar selepas pengambilan gula berlebihan

Selepas pengambilan makanan bergula, tubuh cenderung menghasilkan dos insulin yang tinggi untuk melawan gula yang banyak.

Apabila keadaan
sugar rush
 berakhir, ia akan mengakibatkan paras gula dalam darah menjadi rendah dan menyebabkan anda berasa lapar walaupun selepas makan.

Keletihan

Tubuh memerlukan lebih banyak tenaga
semasa mencerna makanan
 bergula yang akhirnya akan mengakibatkan anda kurang bertenaga.

Produk makanan seperti gula-gula, makanan siap bungkus serta kek tidak memberikan manfaat pemakanan dan akhirnya membuatkan
diri berasa lesu
 dan keletihan.

Elakkan pengambilan gula berlebihan

Jadi terbukti teori pengambilan gula dengan banyak punca
 sugar rush
 adalah mitos.

Namun gula berlebihan masih tidak baik untuk kesihatan kerana boleh mengakibatkan diabetes dan pelbagai masalah kesihatan lain – selain hiperaktif.
Jadi
kawallah pengambilan gula
 harian anda!


6 Khasiat Strawberi Boleh Beri Kepada Kesihatan, Cepat Tengok Yang No. 6!

Buah berwarna merah ini
 bukan sahaja nampak sedap, cantik dan mewah, malah ada banyak khasiat strawberi yang tersendiri dan tersembunyi. Kalau ingin tahu kebaikan strawberi dengan lebih lanjut, jom baca artikel!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Apa yang ada di dalam buah strawberi?

Di Malaysia,
ada banyak jenis buah tropikal
yang terkenal termasuk pisang, betik, jambu, tembikai, rambutan, durian dan lain-lain. Malangnya, strawberi bukan salah satu daripada buah tempatan orang kita.

Namun, anda tidak perlu risau kerana buah ini banyak diimport dan dijual di pasar raya berdekatan kita semua. Atau, anda juga boleh ke ladang di Cameron Highlands yang merupakan syurga untuk strawberi.

Menurut data daripada
Food Data Central
, setiap 100 gram buah strawberi ini akan mengandungi sekitar:

Tenaga
: 30 kcal

Air
: 90 gram

Karbohidrat
: 7 gram

Gula
: 4 gram

Serat
: 2 gram

Lemak
: 0 gram

Dalam pada itu, buah ini turut kaya dengan pelbagai
 vitamin penting dari jenis A, C, E, K, B6
 serta mineral yang begitu diperlukan oleh tubuh badan seperti kalsium, kalium, magnesium, zat besi dan sebagainya.

Disebabkan itu pula, tidak hairan jika
buah ini ada ramai penggemar
. Selain daripada rasa sedap dan warna cantik, ada banyak kebaikan strawberi yang mungkin akan membuat anda mengubah citarasa terhadapnya!

Ini antara khasiat strawberi yang menarik!

Merupakan buah di dalam keluarga sitrus dan beri yang paling popular, ia tidak hanya boleh dijadikan kudapan malah makanan kesihatan ekoran khasiatnya. Berikut apa anda akan dapat dengan makan strawberi:

#1. Buah ini sangat bagus bagi otak dan minda anda

Pertama dan paling penting, strawberi dikhabarkan punya potensi untuk meningkatkan fungsi otak sekali gus minda
yang hampir serupa dengan kismis
. Alasannya, buah ini sangat tinggi kandungan flavonoid.

Menurut kajian seliaan
Harvard University
, golongan warga emas yang memakan buah ini sebanyak 2 hidangan atau lebih pada setiap hari dikatakan memiliki daya ingatan jauh lebih kuat berbanding kebiasaan.

Bukan sahaja kepada orang dewasa dan tua,
 khasiat strawberi untuk kanak kanak
juga sudah tentu bagus!

Khasiat strawberi #2. Mengawal tekanan darah tinggi

Penelitian
American Journal of Clinical Nutrition
pula menemukan bahawa kerap memakan strawberi mungkin dapat
membantu mengawal tekanan darah
 tinggi hasil daripada kandungan antosianin yang tinggi.

Dalam pada itu, ia juga akan membantu melebarkan lantas melancarkan lagi aliran darah di dalam saluran darah anda.

Khasiat strawberi #3. Mengelak kondisi yang berkaitan

Lanjutan di atas, pengawalan tekanan darah ke paras yang paling ideal sudah tentu boleh membantu individu mengelak daripada kondisi berkaitan seperti
masalah pada organ jantung, otak, strok
 atau penyakit lain.

Pun begitu, buah ini bukan penawar utama untuk masalah-masalah tadi. Sila dapatkan ubatan dan rawatan sewajarnya.

#4. Ia turut bagus untuk menurunkan berat badan

Buat individu yang sedang dalam usaha untuk menurunkan berat badan, jangan lupa untuk memasukkan buah ini ke dalam menu diet kerana ia dipercayai mampu membantu anda agar tubuh badan lebih kurus.

Kenapa? Seperti mana senarai kandungan di atas tadi,
 strawberi juga kaya dengan serat
. Nutrisi ini amat penting dalam hal mengatur pola makan dan sistem metabolisme sekali gus menurunkan berat badan.

Baca lagi artikel berkaitan:

Berat Makin Bertambah? Amalkan 14 Jenis Buah Ini, Confirm Kurus!

AWAS, Jangan Ambil Berlebihan 5 Jenis Buah-Buahan Ini, Boleh Buat Berat NAIK!

Disokong pula dengan fakta bahawa ia bebas lemak, sudah tentu tiada masalah jika mahu makan lebih banyak!

Kebaikan strawberi #5. Pesakit diabetes kena ambil

Kononnya, pesakit diabetes tidak boleh sewenang-wenangnya makan buah dan ini memang benar. Namun, strawberi bukan merupakan buah yang termasuk di dalam senarai itu
kerana ia rendah indeks glisemik
.

Bukan itu sahaja, kandungan sebatian yang lain seperti
phytochemicals
,
ellagitannins
 dan lain-lain mungkin mampu membantu mengawal gula dalam darah (glukosa) sekali gus mencegah sebarang efek diabetes.

#6. Jika mahu awet muda, ia juga khasiat strawberi!

Benarkah? Jika anda terlupa, strawberi amat kaya dengan vitamin lebih-lebih lagi daripada jenis C. Seperti ramai yang sedia maklum, vitamin jenis ini bagus untuk membantu merawat sebarang masalah kulit.

Jangan terkejut jika kami kata buah ini boleh mengurangkan kesan kedut, kerut, cela dan bintik hitam akibat
penuaan secara semula jadi
. Kesannya, individu yang kerap makan strawberi akan lebih awet muda.

Jadi, jika inginkan khasiat yang ada pada buah strawberi, sila masukkannya dalam diet anda.


Tip Penjagaan Kulit Untuk Pesakit Lupus

Perubahan kulit adalah satu perkara yang biasa apabila anda mengalami lupus. Namun itu bukan bermakna anda harus mengabaikan aspek kecantikan dan penjagaan kulit anda. Jom ketahuinya.

Tip penjagaan kulit pesakit lupus

Lupus adalah satu penyakit kronik yang melibatkan gangguan autoimun. Masalah kesihatan berkaitan
lupus
 seperti SLE iaitu
systemic lupus erythematous,
akan memberi kesan kepada keseluruhan badan anda.

Sistem kekebalan badan anda menjadi kurang aktif apabila menghidapi lupus. Pada asasnya, badan tidak dapat membezakan antara sel malignan dan tisu yang sihat. Ini bermakna, badan anda melihat sel sihat sebagai satu ancaman kepada kesejahteraan badan dan menghasilkan antibodi untuk melawannya.

Kesannya akan mewujudkan masalah keradangan, sakit dan menjejaskan pelbagai fungsi badan. Walau bagaimanapun, ia tidak boleh dijadikan alasan untuk mengabaikan aspek penjagaan kulit.

Jadi berikut adalah beberapa tip penjagaan kulit yang boleh diamalkan. Selamat mencuba!

Lindungi kulit daripada sinaran matahari

Sinaran ultraviolet (UV) pada waktu siang boleh mencetuskan masalah pada kulit, seperti ruam yang berbentuk rama-rama sekitar bahagian hidung dan pipi. Sinaran UV juga boleh mencetuskan selesema dan memburukkan keadaan penyakit secara keseluruhan.

Umumnya, sama anda sinaran UVA atau UVB, kedua-duanya punca yang boleh menyebabkan ruam. Jadi anda boleh mencuba petua ini:

Krim perlindungan matahari

Pastikan anda memakai
krim pelindung matahari
 setiap hari walaupun anda hanya berjalan untuk tempoh yang singkat. Pilihlah krim dengan perlindungan SPF 30. Semak kandungan bahan dan pastikan terdapat bahan
mexoryl
atau
avobenzone
 (chemical blockers), atau
zinc oxide
 mahupun
titanium dioxide
 (physical blockers) untuk melawan sinaran UV.

Hindari panas terik

Sebaiknya hindari daripada berada di luar bangunan pada waktu antara 10 pagi hingga 4 petang, kerana pada waktu ini cahaya matahari adalah kuat. Jika ingin
bersenam
, pilihlah waktu awal pagi atau lewat petang.

Pakaian

Sebaiknya anda pakai baju berlengan panjang bersama seluar panjang apabila berada di luar. Gunakan juga cermin mata yang dapat menapis sinaran matahari serta topi.

Langkah penjagaan

Sesetengah ubatan mungkin akan membuatkan anda lebih sensitif kepada cahaya matahari seperti ubat antibiotik atau antiradang mahupun ubat tekanan darah. Jadi anda perlu memastikan anda tidak terdedah kepada cahaya.

Solekan dan perubatan untuk ruam dan luka

Jika anda mempunyai ruam berbentuk rama-rama di
wajah
 atau sebarang ruam lagi, anda boleh tanyakan kepada doktor jika terdapat krim kortikosteroid, salap, gel ataupun suntikan yang boleh membantu mengurangkannya.

Sekiranya anda berdepan masalah warna kulit tidak sekata, kulit nipis atau parut disebabkan lupus, solekan boleh membantu mengurangkan penonjolan masalah ini di wajah anda. Penggunaan solekan warna hijau dapat mengimbangi kemerahan di wajah. Krim pemutihan dengan
hydroquinone
 boleh membantu mengatasi bintik-bintik gelap.

Masalah lupus juga boleh menjejaskan kulit di bahagian dalam mulut dan hidung. Jika terdapat luka pada bahagian mulut, anda boleh bertanyakan kepada doktor jika terdapat cecair pencuci mulut khas atau ubat gigi yang boleh membantu menyembuhkan
luka
 tersebut. Bagi luka pada hidung, anda boleh sapukan jeli petroleum.

Penjagaan kulit yang sesuai

Sebelum anda mencuba sebarang tip penjagaan kulit yang dikongsikan di atas, anda disarankan untuk mendapatkan nasihat dan rundingan daripada pakar perubatan terlebih dahulu. Ini untuk menghindari sebarang kesan sampingan yang mungkin akan memudaratkan lagi penyakit lupus anda.


Bagaimana Rasanya Sakit Kontraksi? Ibu Perlu Peka Sebelum Dekat Tarikh Bersalin!

Ramai wanita terutamanya
mereka yang baru sahaja pertama kali hamil pasti tertanya
, bagaimana rasa kontraksi?

“Adakah kontraksi bermakna sudah terdapat bukaan pada faraj saya?”

Ia merupakan satu proses fisiologikal normal bagi
membantu para ibu untuk melahirkan anak.

Walau bagaimanapun, ramai ibu mungkin tidak tahu bahawa kontraksi terbahagi kepada beberapa jenis.

Bukan semuanya berlaku pada saat anda hendak melahirkan anak.

Jika anda ingin mengetahui jawapan tentang persoalan bagaimana rasa kontraksi, baca artikel ini.

Bagaimana rasa kontraksi palsu semasa hamil? Adakah ia menyakitkan?

Berbeza dengan jenis kontraksi lain, kontraksi palsu atau anda mungkin mengenalinya sebagai kontraksi Braxton-Hicks,
berlaku di awal kehamilan
.

Ia merupakan satu bentuk latihan bagi
menyediakan otot rahim anda untuk lebih bersedia setelah janin cukup matang
 untuk mengalami proses kelahiran.

Jadi persoalannya, bagaimana rasa kontraksi palsu?

Walaupun kebanyakan wanita tidak berasa sakit, hanya rasa tidak selesa, terdapat segelintir yang mengalami rasa sakit seperti kontraksi bersalin.

Kontraksi palsu lebih tertumpu di abdomen manakala rasa sakit kontraksi
sebelum bersalin
 turut dirasai di bahagian belakang badan.

Tidak kerap berlaku dan jarak di antara dua kontraksi tidak semakin rapat.

Berubah mengikut kedudukan badan atau aktiviti seperti berjalan.

Tidak menyebabkan
berlakunya perubahan pada struktur serviks.

Oleh sebab kontraksi palsu berkait dengan beberapa faktor seperti keletihan, kehausan dan sebagainya, perkara berikut boleh bantu melegakan kesakitan:

Ubah posisi semasa anda. Jika anda sedang duduk, cuba baring. Kalau anda sedang berdiri, cuba duduk.

Minum air secukupnya.

Berhenti daripada sebarang aktiviti dan cuba berehat.

Bukan senang untuk seseorang itu membezakan di antara sakit kontraksi palsu dan kontraksi yang lain.

Perkara ini terutamanya ketika
anda berada pada fasa lewat kehamilan.

Jika risau, dan rasa sakit tidak hilang selepas anda cuba tukar posisi atau minum air, anda boleh rujuk kepada doktor.

Kontraksi prakelahiran, rasa sakit sebelum 37 minggu kehamilan

Kontraksi yang mengisyaratkan badan sudah bersedia untuk melahirkan anak mempunyai corak/paten tertentu.

Ia berlaku lebih kerap. Sebagai contoh, mereka yang rasa kontraksi setiap 10 hingga 12 minit dalam tempoh masa sejam mungkin mengalami proses kelahiran.

Apabila ia berlaku
sebelum kehamilan cukup tempoh (sebelum 37 minggu)
, ia dikenali sebagai kontraksi prakelahiran.

Jadi, ingin tahu bagaimana rasa kontraksi prakelahiran? Ini tandanya:

Rasa tekanan pada abdomen atau bahagian pinggul.

Kram perut.

Sakit pada bahagian belakang badan.

Jika ketiga-tiga gejala tersebut hadir bersama dengan air ketuban pecah atau pendarahan pada faraj, tanda kelahiran menjadi lebih objektif.

Risiko untuk anda mengalami kontraksi pada tempoh prakelahiran
mempunyai sangkut paut dengan risiko kelahiran pramatang.

Antaranya adalah:

Masalah struktur pada organ sepertirahim, serviks atau uri.

Sejarah berkaitan kelahiran pramatang.

Dijangkiti oleh kuman.

Kehamilan kembar.

Merokok atau menggunakan dadah terlarang semasa hamil.

Tidak diperiksa oleh doktor secara berkala.

Tekanan fizikal, emosi dan mental.

Mempunyai berat badan berlebihan atau kurang daripada normal sebelum kehamilan.

Anda mungkin berminat:

EDD Makin Hampir? Ini 7 Penjagaan PENTING Buat Ibu Selepas Bersalin, Sila Ambil Tahu!

Bila Haid Pertama Selepas Bersalin Akan Kembali? Ini 5 Perkara Ibu WAJIB Tahu

Bagaimana rasa kontraksi ketika proses kelahiran

Secara amnya, proses kelahiran terbahagi kepada fasa awal dan fasa aktif.

Pada ketika ini, rasa kontraksi kebiasaannya ringan dan ia boleh berlaku di antara 30 hingga 90 saat.

Simptom lain seperti
keluar lendiran mula timbul pada fasa ini
 berikutan serviks anda mula terbuka bagi membolehkan bayi keluar.

Pada peringkat permulaan, jarak di antara dua kontraksi boleh jadi jauh.

Namun, pada pengakhiran bagi fasa awal proses kelahiran, jarak antara dua kontraksi boleh jadi sependek 5 minit.

Pada ketika ini, doktor akan membuat pemeriksaan berkala untuk memastikan
progress
anda baik.

Apabila bukaan anda sudah mencecah 4 sentimeter, proses kelahiran anda sedang berada pada fasa aktif.

Kesakitannya boleh menjalar dari belakang badan hingga ke abdomen.

Pada ketika ini, tahap kesakitan meningkat dan ia biasanya berlaku selama 45 hingga 60 saat.

Jarak di antara dua kontraksi juga sudah semakin pendek, antara 3 hingga 5 minit.

Kadangkala, tempoh dua kontraksi bertindih antara satu sama lain. Semakin lama semakin pendek.

Apabila bukaan faraj anda sudah mencecah 7 sentimeter, kekerapan berlakunya kontraksi meningkat.

Bayangkan, anda boleh merasai kontraksi selama 60 hingga 90 saat dan jarak di antara keduanya boleh jadi 30 saat hingga 2 minit.

Konklusi

Jadi, untuk menjawab bagaimana rasa kontraksi adalah berbeza bagi setiap ibu hamil.

Mungkin ada yang boleh menahan sakit dan ada juga yang meraung kesakitan.

Simptom seperti rasa panas pada faraj, seram sejuk satu badan, muntah dan kerap terkentut boleh dialami oleh mereka yang berasa sudah hendak melahirkan anak.

Pastikan anda
memberitahu doktor sekiranya sakit tersebut tidak tertahan oleh anda.


Bagaimana berdepan dengan krisis kurang keyakinan diri?

Generasi masa kini dikenali sebagai generasi narsis. Teknologi dan media sosial telah memberikan lebih banyak ruang untuk menonjolkan diri kita. Walau bagaimanapun, masih ada di antara kita yang merasai kekurangan diri. Hakikatnya, terdapat satu perasaan terpendam yang seringkali membentuk imej diri dan kawalan ke atas tingkah laku kita yang dikenali sebagai kekurangan keyakinan diri.

Kesan Kekurangan Keyakinan Diri

Terdapat pelbagai elemen yang jelas mempengaruhi suara dalaman di dalam minda seseorang, daripada sikap positif sehinggalah negatif. Apabila kita semakin menjengah usia, kita menjadikan suara-suara tersebut sebagai sudut pandang. Kita terus bergantung harap kepada suara-suara tersebut dan sekaligus mengurangkan keyakinan dalam diri. Antara suara-suara dalama yang popular di mana hampir setiap orang akan mengalaminya dalam kehidupan seharian:

Kamu bodoh

Segalanya tidak betul mengenai kamu

Kamu tidak menarik

Kamu adalah satu kegagalan

Kamu tak seperti orang lain

Takkan ada orang yang akan menyayangi kamu

Tiada siapa yang mahu berkawan dengan kamu

Kamu gemuk

Kamu selalu gagal

Kamu tidak akan berjaya

Kamu tidak mampu berhenti minum/merokok

Apa gunanya mencuba, kalau asyik gagal?

Ibarat guru pemusnah-jiwa, suara-suara dalam akan selalu menjadi lebih bingit jika semakin kita menghampiri kejayaan. Selalunya, kita akan bertindak-balas dengan apa yang kita fikirkan walaupun kita tidak pernah pun memikirkannya sebelum ini. Kita berkemungkinan ingin sekadar mendiamkan diri dan memendam rasa di dalam sesebuah keraian atau tidak mahu terlibat dalam perhubungan dan sebagainya. Cuba bayangkan apakah realiti kehidupan yang bakal kita jalani jika kita boleh bebas daripasa rasa kurang keyakinan diri.

Bagaimana mengatasi rasa kurang keyakinan diri?

Ini merupakan jawapan bagi persoalan anda: segala rasa kurang keyakinan diri merupakan satu peluang untuk kita melaksanakan sesuatu kerja dengan lebih baik, belajar mengenai diri kita, atau membina kemahiran baru yang dapat membantu kehidupan.

Oleh itu, mulakan beri perhatian pada diri demi memastikan kita tidak dipengaruhi oleh perasaan kurang yakin pada diri. Kemudian, anda mungkin ingin mencuba tips berikut:

Maafkan masa lampau anda.
Fahamilah, tiada siapa yang sempurna dalam hidup ini, kita semua berdepan dengan perasaan kurang yakin pada diri. Malah kita juga berjuang melawan suara-suara negatif dalam diri. Sesetengah orang mungkin tidak selesa atau suka dengan apa yang mereka lakukan, namun kita faham masalah mereka. Biarkan masa lampau berlalu, kita tidak akan ke mana-mana jika terus hidup dalam kenangan.

Terima diri seadanya.
Berhenti sejenak dan muhasabah diri kita. Perhatikan sebahagian daripada kita; bahagian fizikal mahupun mental yang kita tidak suka. Terimalah ia seadanya dan carilah kelebihan yang ada di dalamnya. Bahagian tersebutlah yang melengkapkan diri anda.

Amalkan apa yang anda rasa terbaik untuk diri anda.
Anda tidak memerlukan pandangan atau kelulusan orang lain melainkan diri anda sendiri. Ini bukan bermakna anda tidak memerlukan mereka dalam hidup, namun begitu, anda boleh menerima mereka dan diterima oleh mereka dengan menjadi diri sendiri. Terima dan sayangilah diri anda sepenuhnya, itu sudah mencukupi.

Tidak perlu membandingkan diri anda dengan sesiapa.
Sebenarnya tiada sebarang kebaikan jika anda sering membandingkan diri anda dengan orang lain; apa yang mereka sedang lakukan, di mana mereka sering bercuti; betapa bahagianya hidup mereka…  hakikatnya,itu semua merosakkan diri anda. Hidup mereka berbeza dengan anda, masa depan mereka juga berbeza. Namun begitu, jika mereka boleh mengecapi bahagia, anda juga berpeluang untuk merasai bahagia dengan cara anda sendiri.

Bina kepercayaan diri.
Menerusi amalan ini, anda akan mula membina kepercayaan dalam diri yang segalanya pasti akan lebih baik untuk anda. Belajarlah untuk melihat dari perspektif yang berbeza. Juga, belajar bagaimana menukar kepayahan kepada sesuatu peluang.

Setelah kita sedar mengenai kekuatan dan potensi dalam diri; setelah kita melihat bagaimana kita terseksa dengan perasaan kurang keyakinan diri, kita akan mula berasa bebas dari rantai yang membelenggu hidup. Rasa kurang keyakinan diri itu kelak akan jadi sekadar lipatan sejarah dan menjadikan kita insan yang lebih baik sepertimana kita impikan.


11 Orang Mati Angkara Vape Di US! Anda Masih Tidak Mahu Ambil Iktibar?

Angkara rokok elektronik atau vape yang sangat popular sekarang, seramai 530 orang telah disahkan menghidap pelbagai penyakit berkaitan sistem respiratori dan 11 daripadanya maut di Amerika Syarikat (US). Lebih menakutkan, angka ini dijangka akan terus meningkat lagi pada masa akan datang.

Bahaya perisa vape

Vape dicipta kononnya untuk membantu perokok berhenti merokok, tetapi lain pula jadinya. Ini kerana terlalu banyak perisa vape yang dibotolkan secara haram. Di US, kira-kira 77,000 perisa vape yang dikilangkan secara haram telah dirampas oleh pihak berkuasa.

Ned Sharpless, Pesuruhjaya
Food and Drug Administration
 (FDA), menjelaskan bahawa pihak berkuasa perlu melakukan lebih usaha dalam menghentikan penjualan perisa vape haram untuk mengurangkan kes kematian yang melibatkan pengguna vape tegar.

Beliau turut mengatakan bahawa FDA tidak boleh mengharamkan terus pengilangan atau penjualan perisa vape. Namun, apa yang boleh dilakukan adalah mengetatkan peraturan pembuatannya sekaligus mengurangkan pasaran perisa vape haram.

Ketatkan peraturan pembuatan perisa vape

Ann Schuchat, Timbalan Pengarah
Centers for Disease Control and Prevention
(CDC) menjangkakan kes kematian atau jangkitan penyakit akibat perisa vape akan meningkat berkali ganda lagi pada tahun berikutnya.

Dengan kerjasama daripada
Drug Enforcement Agency
 (DEA), pihak FDA dan CDC akan mula menjejak dan menghapuskan pembuatan perisa vape haram. Di samping itu, pihak pengeluar yang masih berdegil akan didakwa melakukan jenayah.

Ya, ia memang merupakan satu jenayah yang sama berat dengan pengedaran dadah. Ini kerana ia produk haram yang tidak ditapis oleh mana-mana badan regulasi berisiko tinggi menyebabkan penyakit dan maut.

Pandangan dari pihak Rumah Putih

Donald Trump, Presiden US pula mempunyai perancangan untuk mengharamkan kebanyakan produk vape di negara itu. Ini kerana beliau sangat prihatin terhadap kesihatan rakyatnya terutamanya remaja kerana mereka adalah golongan yang mudah terpedaya dengan trend.

Ekoran daripada niatnya itu, pihak FDA kini sedang berbincang sama ada untuk mengharamkan perisa vape yang berasaskan buah dan mint, kerana dikhuatiri lebih berbahaya untuk pengguna. Ini sekali gus akan mengurangkan lambakan perisa vape haram di pasaran.

Konklusinya, pelbagai pihak kini seperti FDA, DEA dan CDC sedang dalam usaha untuk membanteras kegiatan pembuatan perisa vape haram di US. Usaha ini sewajarnya dicontohi oleh negara luar termasuklah negara kita untuk mengurangkan jumlah orang yang jatuh sakit dan maut angkara vape!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Fenomena Vape Pod: Pilihan Berbahaya Generasi Muda Masa Kini!

Selebriti Jual Vape, Punca Budak Bawah Umur Terpengaruh

Awas Vapers! Bahaya Cecair Vape Berperisa Mentol


Jangan Terkejut! Wanita Yang Selalu Alami Perut Kembung MUNGKIN Menghidap Kanser Ovari

Masalah
perut kembung berpunca
 daripada gas dan udara yang terbentuk di dalam perut ketika proses pencernaan. Namun, masalah penghadaman bukanlah satu-satunya bahaya perut kembung, ia juga boleh menandakan penyakit lain yang lebih serius.

Selalunya, masalah perut kembung akan hilang dengan sendirinya setelah anda mengamalkan
gaya pemakanan
 yang lebih sihat atau mengambil minuman
yogurt
.

Malah, ia juga mungkin berpunca daripada perkara yang
tidak serius seperti senggugut
 atau salah makan. Kadangkala, makan terlalu laju juga boleh menyebabkan perut menjadi kembung.

Bahaya perut kembung mungkin sukar untuk dilihat lebih-lebih lagi jika anda kerap mengalami masalah ketidakhadaman.

Namun, tahukah anda, kembung perut merupakan salah satu
ciri atau tanda awal
kanser ovari?
Sebagai wanita, anda perlu lebih berhati-hati apabila berhadapan dengan simptom ini.

Di dalam artikel ini, kami akan menyenaraikan 5 bahaya kembung perut yang mungkin menandakan sesuatu yang serius.

1. Bahaya p
erut kembung yang diikuti dengan rasa sakit

Hampir semua wanita pernah mengalami perut kembung. Malah, ia bukanlah sesuatu yang luar biasa jika wanita rasa
bloated
 ketika datang bulan.

Selalunya, masalah perut kembung berlaku selama 3 hingga 4 hari sebelum sembuh dengan sendirinya. Namun, jika masalah ini berlarutan, anda perlu berjumpa doktor secepat mungkin.

Kembung perut amat berbahaya jika ia berlaku dalam
satu jangka masa yang panjang
. Malah, ia merupakan salah satu tanda kanser ovari yang sering diabaikan oleh kaum Hawa.

Kenyataan ini disokong oleh satu tinjauan yang telah dilakukan oleh sebuah persatuan di United Kingdom,
Target Ovarian Cancer
.

Mereka mendapati, hanya 34% sahaja wanita yang akan berjumpa doktor disebabkan masalah kembung perut. Selebihnya hanya akan mengubah diet masing-masing atau tunggu hingga simptom hilang dengan sendirinya.

Jika kembung perut yang anda alami berlaku disebabkan oleh kanser ovari, ia akan datang sekali dengan rasa sakit pada kawasan abdomen.

Oleh sebab itu, jangan pandang rendah mengenai bahaya perut kembung. Pastikan anda berjumpa doktor secepat mungkin untuk rawatan lanjut.

2. Perut kembung yang tidak sembuh-sembuh

Jika perut kembung berlaku dalam masa yang singkat dan pulih dalam masa beberapa hari, jangan risau, ia mungkin disebabkan
masalah penghadaman.

Namun, anda perlu risau jika ia berlaku lebih daripada 2 minggu sehinggalah 1 bulan.

Menurut Dr. Monique Swain dari
Henry Ford Health System
, pastikan anda berjumpa pakar secepat mungkin jika anda kerap mengalami masalah perut kembung.

Wanita sering mengabaikan
tanda awal kanser ovari
 kerana beranggapan simptom yang dialami berlaku disebabkan penuaan, penambahan berat badan atau masalah lain yang tidak serius.

Sebab itulah, kanser ovari amat
sukar untuk dikesan awal
. Selalunya, ia hanya dapat dikesan setelah kanser ovari berada pada tahap yang serius.

3.

Tidak lalu makan

Sebarang ketumbuhan pada kawasan abdomen akan memakan ruang yang banyak. Oleh sebab itu, pesakit kanser ovari akan rasa kenyang dengan cepat atau tidak lalu makan.

Selain itu, mereka juga akan kerap rasa loya dan muntah-muntah disebabkan kanser yang dialami.

Masalah tidak lalu makan juga merupakan tanda kanser lain seperti
kanser payudara,
 kanser pankreas, kanser kolon dan kanser perut.

Oleh sebab itu, pastikan anda perhatikan pola pemakanan anda dengan baik. Jika ada ahli keluarga anda yang tidak lalu makan, bawa mereka berjumpa doktor untuk pemeriksaan lanjut secepat mungkin.

4.

Selalu ke tandas disebabkan perut kembung

Jika anda sering pergi ke tandas
, jaga-jaga kerana ini juga merupakan salah satu bahaya perut kembung. Kekerapan ke tandas yang abnormal atau sebarang masalah urinari merupakan tanda masalah pada kawasan abdomen.

Menurut Dr. Swain,
pesakit kanser ovari
 mungkin perlu ke tandas dengan lebih kerap disebabkan tumor atau ketulan yang menekan pundi kencing.

5.

Rasa letih dan penat yang tidak dapat dijelaskan

Tidak dapat dinafikan, rasa letih dan penat amat sinonim dalam kalangan pesakit kanser. Selain rasa letih, pesakit juga akan alami perut kembung disebabkan pengumpulan cecair pada kawasan abdomen.

Selain itu, perut kembung juga boleh berlaku disebabkan penyakit lain seperti penyakit hati dan kegagalan jantung.

Dalam kedua-dua penyakit ini, perut kembung merupakan tanda penyakit yang sudah serius.

Malah, pesakit hanya akan alami masalah perut kembung apabila penyakit hati atau jantung sudahpun menjadi teruk.

Kesimpulan

Kini, bahaya perut kembung sepatutnya lebih difahami oleh kaum Hawa. Jika anda kerap mengalami masalah perut kembung, pastikan anda bertindak memeriksanya di
klinik atau hospital
 dalam kadar yang segera.

Kanser ovari boleh dirawat
 jika ia dikesan pada peringkat awal. Sebab itulah, anda harus peka dengan simptom-simptom lazim penyakit ini.

Ini bahaya perut kembung, dapatkan rawatan segera jika anda mengalami masalah perut kembung dalam satu tempoh masa yang lama. Jangan sesekali abaikan simptom ini dan cepat-cepatlah dapatkan rawatan daripada pakar.


Gangguan Kegelisahan Boleh Jejaskan Hubungan Seks? No. 4 Paling Perlu Elakkan!

Kegelisahan adalah salah satu dari masalah mental
 yang sering dialami oleh penduduk dunia. Ia tentu sahaja akan membuat kehidupan menjadi lebih mencabar dalam pelbagai aspek – termasuklah hubungan seks! Ini kerana kesan
anxiety
 itu sendiri akan menjejaskan keinginan dan kemampuan seseorang itu untuk berasmara dengan pasangan.

Hakikatnya, ia bukan hanya akan memberi kesan kepada mental malahan fizikal juga.

Persoalannya, bagaimana kegelisahan jejaskan hubungan seks?

Adakah ia akan mengakibatkan masalah seksual seperti mati pucuk?

Jom sama-sama kita ikuti artikel ini untuk mengetahui jawapannya.

Bagaimana kesan
anxiety
 jejaskan hubungan seks?

Tidak dinafikan, memang ramai pasangan suami isteri di luar sana yang sebenarnya menghidapi masalah kegelisahan – sama ada salah seorang atau kedua-duanya.

Menurut kajian yang dijalankan terhadap beberapa pasangan suami isteri dan diterbitkan dalam laman sesawang huffpost.com, ini adalah bagaimana kesan
anxiety
 jejaskan hubungan seks:

#1. Sukar untuk terangsang atau
turn on

Perkara paling utama perlu dilakukan sebelum mengajak pasangan melakukan hubungan seks adalah memastikan mereka mempunyai
mood
.

Jadi, adalah penting untuk pastikan mereka
turn on
terlebih dahulu.

Pun begitu, ini adalah cabaran yang agak sukar jika anda mempunyai pasangan yang mempunyai masalah kegelisahan.

Ini kerana mereka cenderung untuk berfikir terlalu banyak sehingga sukar untuk menumpukan perhatian terhadap satu perkara yang penting sahaja – seks.

Akibat kesan
anxiety
 ini, mereka sangat sukar untuk terangsang. Ini seterusnya akan membuat
pasangan menjadi bosan atau penat untuk menggoda pasangan
 lantas merosakkan kehidupan seks kalian.

Kesan
anxiety
 #2. Terlalu memikirkan penampilan diri

Seks adalah aktiviti yang memerlukan anda dan pasangan berkongsi tubuh badan dalam usaha memuaskan nafsu syahwat masing-masing.

Namun, apakah yang akan terjadi jika pasangan anda mempunyai masalah kegelisahan?

Mereka mungkin terlalu memikirkan penampilan diri sendiri.

Ini seterusnya akan membuat mereka hilang keyakinan diri kerana berasa tubuh badan mereka tidak menarik di pandangan mata anda.

Hakikatnya,
cinta itu bukanlah kepada rupa semata-mata
.

Ketahuilah bahawa setiap parut, kedut, gelebeh, selulit atau segala macam cela pada tubuh badan anda itu tidak wajar membuat anda berasa rendah diri.

#3. Apa akan jadi selepas lakukan hubungan seks?

Persoalan ini pasti akan menghantui pemikiran individu yang mempunyai masalah kegelisahan
setiap kali diajak untuk bersenggama oleh pasangannya
.

Dalam pada itu, mereka juga mungkin akan berfikiran seperti ini:

“Adakah dia benar-benar suka dan sayang pada aku?”

“Adakah dia hanya mahu gunakan aku untuk seks semata-mata?”

“Adakah dia akan tinggalkan aku selepas dapat lakukan hubungan seks?”

Persoalan yang bermain-main di fikiran mereka ini sudah pasti akan membuat sesuatu hubungan seks itu menjadi hambar atau kaku kerana berlaku tanpa kerelaan 100%. Ini adalah perkara yang tidak wajar berlaku.

#4. Tidak menikmati saat berjimak dengan pasangan

Cuba anda bayangkan, di saat anda sedang seronok mendayung pasangan, tiba-tiba sahaja si dia meminta anda berhenti kerana perasaan gelisah yang dialaminya.
Sudah pasti ia akan membunuh mood anda bukan
?

Namun, itulah perkara yang biasa terjadi kepada individu yang mengalami masalah kegelisahan.

Mereka secara tiba-tiba sahaja boleh meminta kalian berhenti melakukan apa-apa kerana berasa tidak senang dengannya.

Ia mungkin disebabkan mereka tidak mampu fokus atau menikmati saat kalian sedang melakukan sesuatu – contohnya berjimak.

Jika ini terjadi kepada anda mahupun pasangan, segera dapatkan rawatan pakar okay!

Apa yang individu dengan masalah kegelisahan perlu buat?

Sekarang, kita sudah tahu bagaimana kegelisahan jejaskan hubungan seks.

Persoalannya, apa yang boleh dibuat untuk mengelakkan perkara ini dari terus terjadi atau berulang?

Pertama sekali, sudah semestinya kalian perlu mengambil ubatan dari doktor untuk merawat masalah ini.

Namun, ketahuilah ubatan untuk merawat masalah mental juga boleh mendatangkan banyak kesan negatif.

Oleh itu, sila berbincang dengan doktor anda. Minta mereka tukarkan dos atau jenis ubatan yang sedang anda ambil untuk mengelakkan sebarang kesan sampingan lain yang tidak diingini.

Selain itu, perkara yang perlu kalian lakukan adalah berjumpa dengan pakar terapi atau kaunseling untuk membincangkan tentang masalah yang anda hadapi.

Jika kurang selesa dengan mereka,
jangan malu untuk berkomunikasi dengan pasangan
.

Ceritakanlah segala-galanya agar mereka tahu keadaan anda. Ketahuilah bahawa kesan
anxiety
 ini boleh dikawal dan dirawat asalkan anda tidak memendamnya seorang diri.


Musim Hujan Tiba! Ini Tindakan Sebelum, Semasa Dan Selepas Masalah Banjir

Masalah banjir kilat merupakan sejenis bencana alam yang lazim berlaku, namun ia boleh membawa kemusnahan yang sangat besar.

Walaupun banjir selalunya terjadi di kawasan yang terletak dekat dengan sungai dan laut, fenomena ini masih boleh berlaku di kawasan yang jauh daripada sebarang punca air.

Ketika hujan lebat,
banjir kilat boleh meneggelamkan kawasan bandar
, terutamanya bandar besar seperti Kuala Lumpur.

Jika anda tinggal di kawasan yang terdedah kepada banjir, ada beberapa langkah yang perlu dilakukan untuk mempersiapkan diri dalam menghadapi malapetaka ini.

Berikut disenaraikan beberapa perkara yang boleh anda lakukan sebelum, semasa dan selepas banjir agar anda lebih bersedia.

Perkara yang perlu dilakukan sebelum, semasa dan selepas masalah banjir

Sebelum masalah banjir berlaku

Sediakan kit kecemasan yang mengandungi (minimum):

Peralatan
first aid

Lampu suluh bersama bateri tambahan

Powerbank

Dokumen-dokumen penting

Makanan yang tidak cepat rosak

Air minuman

Lilin dan mancis

Ubat-ubatan penting

Baju, selimut dan beg tidur

Wang kecemasan

Kit kebersihan diri

Baju hujan

Tutup semua utiliti rumah seperti gas, elektrik dan air jika dilanda banjir.

Pastikan anda mempunyai pelan evakuasi. Semua ahli keluarga perlu tahu ke mana mereka perlu pergi jika berlakunya banjir. Sebarang keputusan pada minit-minit terakhir hanya akan menyebabkan kekeliruan.

Pastikan ahli keluarga atau jiran tahu ke mana arah tuju anda ketika proses evakuasi.

Simpan perkakas elektrik seperti pemanas air ketuhar di tempat yang lebih tinggi seperti loteng rumah.

Bina penghalang atau penghadang air banjir seperti
beam
 untuk mengelakkan kemasukan air banjir ke dalam rumah.

Simpan segala dokumen penting di tempat yang lebih selamat dan jauh daripada aliran air.

Ajar anak-anak cara untuk melefon polis dan bomba ketika berlakunya kecemasan.

Semasa banjir

Dengar pengumuman daripada radio, televisyen, atau mana-mana media sosial berkenaan perkembangan semasa banjir di kawasan anda.

Bersedia untuk sebarang kemungkinan banjir kilat yang akan berlaku. Sekiranya terdapat kemungkinan banjir kilat, terus berpindah ke kawasan yang lebih tinggi tanpa perlu menunggu arahan pihak berkuasa berkaitan.

Perhatikan tahap ketinggian air di sekeliling rumah anda seperti tasik, aliran sungai, longkang, parit besar dan tali air sebagai langkah bersedia.

Tutup semua punca atau bekalan elektrik
 di rumah anda untuk mengelakkan sebarang kejadian yang tidak diingini.

Jika perlu berpindah, lakukannya serta-merta. Lebih mudah untuk berpindah ketika air masih lagi cetek dan mudah untuk dilalui kenderaan penyelamat.

Ikuti arahan pihak berkuasa untuk berpindah. Jangan berlengah semasa dalam proses pemindahan.

Berpindah ke tempat yang lebih tinggi dan selamat sementara anda masih mempunyai masa untuk bergerak dan berpindah. Jangan sesekali menunggu sehingga air banjir menenggelamkan rumah anda.

Gunakan kenderaan yang lebih selamat untuk berpindah seperti kenderaan pacuan empat roda atau bot dan sampan.

Jangan memandu di kawasan banjir
. Kereta kecil boleh dihanyutkan air yang setinggi 1 kaki. Air yang setinggi 2 kaki pula boleh menghanyutkan hampir semua kenderaan.

Jika anda perlu meranduk air, gunakan tongkat untuk mengetahui kedalaman air. Pastikan air tenang dan tidak deras kerana air setinggi 6 inci boleh membuatkan anda jatuh.

Jangan mandi air banjir. Anda mungkin terdedah dengan
pelbagai penyakit bawaan air.

Selepas masalah banjir

Elakkan bermain dengan air banjir. Ia mungkin telah tercemar dengan minyak, bahan kimia berbahaya atau limpahan air kumbahan.

Hati-hati di kawasan yang telah terkesan dengan air banjir. Struktur jalan raya mungkin telah lemah dan boleh terjadi runtuhan.

Jauhkan diri anda daripada sebarang kabel yang terjuntai di dalam air atau terputus. Hubungi syarikat bekalan elektrik untuk tindakan lanjut.

Pulang ke kediaman anda hanya setelah mendapat kebenaran pihak berkuasa.

Baiki semula tangki septik rumah anda untuk mengelakkan sebarang masalah kesihatan dan kerosakan berpanjangan.

Bersihkan rumah anda dengan menggunakan air bersih dan bahan pencuci. Lumpur yang memasuki kediaman mungkin mengandungi sisa kumbahan dan
bahan kimia berbahaya.

Jangan sesekali

Berjalan merentasi air yang sedang mengalir.
 Jika anda perlu melintasi sesuatu kawasan, cari kawasan dengan air yang tenang dan tidak bergerak. Gunakan kayu untuk memeriksa keadaan tanah di hadapan.

Jangan memandu di kawasan yang mempunyai masalah banjir.
 Jika air menenggelamkan kenderaan anda, tinggalkan kereta tersebut dan bergerak ke kawasan yang lebih tinggi.

Kesimpulan

Masalah banjir kilat merupakan satu bencana alam yang boleh memusnahkan harta benda awam. Jika berlakunya banjir kilat, mangsa banjir pasti memerlukan bantuan yang banyak terutamanya dari segi wang ringgit.

Jika anda terlibat dengan banjir, atau sedang membantu mangsa banjir, panduan ini boleh membantu anda agar lebih bersedia untuk berdepan masalah banjir yang bakal tiba.

Jika kawasan rumah atau kediaman anda dianggarkan sebagai salah satu kawasan yang mungkin terjejas akibat banjir,
langkah persediaan dan pencegahan adalah lebih utama
 sebelum bencana banjir melanda.

Ini bertujuan meminimumkan kerosakan yang berlaku, mengurangkan kos pembaikan, dan yang paling penting adalah keselamatan diri anda sendiri. Ingatlah, sediakan payung sebelum hujan.